Хушторига атайин СПИД юқтирган аёл, ёнаётган “Мерседес”лар\n11 май 2021, Тошкент вақти: 18:09\nТошкентда "Мерседес" автобусларининг ёниши ҳолатлари кўпайиб бормоқда.\nCирдарёда 200 миллион йиллик тарихга эга диназавр суяги топилди. Тошкентда ёнаётган “Мерседес” автобуслари юзасидан масъул шахс изоҳ берди. Социолог олим лудамания хатаридан огоҳлантирди. Жорий ҳафта матбуот шу каби воқеалар ҳақида ёзди.\n“Хушторига атайин СПИД юқтирган ўзбекистонлик аёл жазога тортилди”\nХуштори Максим Ивановга атайин ОИТС касалини юқтирган ўзбекистонлик Лилия Авдеева жазога тортилди (“Даракчи”, 25 июнь).\nМаксим ва Лилия мактабда бирга ўқиган, ўспиринлик давридаёқ бир-бирига кўнгил қўйган. Аммо қиз кейинроқ фоҳишалик йўлига кирган.\nМ.Иванов эса хиёнатга чидолмай Россияга кетиб қолган. Бу орада Л.Авдеева қайсидир хушторидан ОИТС юқтирган. М.Иванов Россиядан қайтгач, яна Л.Авдеева билан яшай бошлаган.\nҚайд этилишича, аёл давосиз дардга чалинганини М.Ивановдан яширган ва “Нега фақат мен?!” деган ғараз билан унга ОИТСни атайин юқтирган.\nЖиноят ишига оид бошқа тафсилотлар очиқланмаган. Эслатиб ўтамиз, Ўзбекистон Жиноят кодексининг 113-моддасига мувофиқ, била туриб бошқа шахсга ОИВ касаллиги/ОИТСни юқтириш 5 йилдан 8 йилгача озодликдан маҳрум қилиш билан жазоланади.\n“Тошкентда ёнаётган автобуслар юзасидан масъул шахс изоҳ берди”\nТошкент шаҳрида “Mersedes-Benz” русумли автобусларнинг ёниб кетишига асосан электр симларининг қисқа туташуви сабаб бўлмоқда (“Оила даврасида”, 25 июнь).\nБу ҳақда “Тошшаҳартрансхизмат” ширкати бўлим бошлиғи Мухтор Алиев маълум қилади. Масъул вакилга кўра, Германиянинг “Evo Bus GmbX” ширкатидан сотиб олинган “Mersedes-Benz Сonecto O 345” русумли автобусларнинг 12 йил ичида тасарруф этилиши оқибатида электр симлари пластик қобиғи носоз ҳолга келган.\nҲаракат пайти ёниб кетаётган, нисбатан янги саналган “Mersedes-Benz Low Floor” автобуслари камчиликларини бартараф этиш юзасидан эса Германияга ширкатига рекламация хатлари жўнатилган.\nТошкент транспорт ширкати вакилига кўра, ёнғинларнинг олдини олиш бўйича чоралар кўрилаётгани сабаб транспорт таркибини алиштириш – бошқа русумли автобуслар cотиб олиш режалаштирилмаган.\nГазета Тошкент шаҳридаги жамоат транспортида, хусусан, автобусларда ёнғинлар кўп кузатилаётгани, бу эса автобусдан фойдаланидиган ҳар бир йўловчини ташвишга солаётганини эслатиб ўтган.\n“Темир йўл қурилиши ҳудудидан жойлашган ер эгаларига 4,1 миллиард сўм компенсация белгиланди”\nВазирлар Маҳкамаси Ангрен – Поп темир йўл ҳудудида яшовчи турар жой ва ер эгаларига компенсация тўлаш тўғрисида қарор қабул қилди.\nМатбуот нашрлари хабарига кўра, Наманган вилояти ҳокимлиги темир йўл ҳудудида жойлашган турар жой ва ер участкалари эгаларига 4,1 миллиард сўм товон пули тўлаши лозим. Компенсация тўлови маҳаллий бюджетдан ажратилиши белгиланган.\nҚамчиқ довони орқали ўтган, Тошкент ва Фарғона водийсини боғловчи электрлаштирилган темир йўл қурилиши айни пайтда давом эттирилмоқда.\n“Cирдарёда 200 миллион йиллик тарихга эга диназавр суяги топилди”\nСирдарё вилояти Ховос туманидаги хонадонлардан бирида мезозой эрасига мансуб диназавр суяклари топилди (“Адолат кўзгуси”, 25 июнь).\nТарих фанлари номзоди Боймирза Ўроқов ушбу ноёб топилма 200 миллион йилдан ортиқроқ вақт ер қаърида ётганини иддао қилган. “Шароит ҳар томонлама қулай ва қуруқ жой бўлгани учун суяклар сақланиб қолган бўлиши мумкин” деган тарихчи олим.\nҚайд этилишича, ҳозирга қадар Тошкент ва Сурхондарё вилоятларида ҳудудида диназавр қолдиқлари топилган. Аммо Сирдарёдан топилган суяклар энг қадимга даврга мансублиги билан “шов-шувли янгилик” деб баҳоланган.\n“Ота-оналар лудамания хатаридан огоҳлантирилди”\nҚўл телефонига муккасидан кетиб, жамоат жойлари – транспорт, таълим муассасалари ва кўча-кўйда ундан бош кўтаролмаётган ёшлар кўпайиб бормоқда (“Жамият”, 24-сон).\nСоциолог Азизбек Амоновга кўра, кўчада қулоқчин тақиб, баланд овозда мусиқа тинглаб кетаётган ёшларнинг турли балоларга йўлиқаётгани масаланинг ўта жиддий эканини кўрсатади.\nАйни пайтда, социолог ота-оналар бойлигини кўз-кўз қилиш қилиш, бошқаларга бир калла баланд юриш мақсадида фарзандларига қимматбаҳо буюмлар олиб бераётганини ҳам салбий баҳолайди. Мобиль ўйинларга муккасидан кетиш лудaманияга олиб келади деб ҳисоблайди А.Амонов.\n“Бош имом мусулмонларни Рамазонда мусобақалашишга чақирди”\nТошкент шаҳар Шайхонтоҳур тумани бош имоми Одилхон қори Юнусхон ҳожи ўғли Ўзбекистон мусулмонларини Рамазони шарифда эҳсон ва яхши амаллар борасида мусобақалашишга чақирди.\n“Даракчи” газетасига мақола ёзган имом хатибга кўра, ўзи тўқ бўлатуриб қўшниси оч ўтиришига рози бўлган одам чин мусулмон бўлолмайди.\n“Атрофимизга назар солайлик. Диққат қилсак, бизнинг меҳримизга, эътиборимизга эҳтиёж сезаётганларни албатта топамиз” дея бош имом хайру саховатга даъват этади.\nОдилхон қори Юнусхон ҳожи ўғли айни пайтда “Кўкча” жомеъ масжиди имом хатиби ҳам саналади.


Qalampir.uz - Ўзбек санъатидаги “ҳожи оналар” бир-бирига Қуръон ўқишни тавсия этяпти\n13:11, 22.10.2018 Шоу-бизнес\nҚўшиқда фоҳишабозлик ва бесоқолбозлик каби иллатлар қораланган.\nАввалроқ, “Ниҳол” мукофоти совриндори Манзура Йўлдошева кўплаб муаммоларни ўз ичига жамлаган “Ай, золим” номли қўшиқ ижро этаётгани ҳақида хабар берган эдик. Мазкур тарона мухлислар эътиборига ҳавола этилиши биланоқ, кўплаб муҳокамаларга сабаб бўлди. Айниқса, хонанданинг ижтимоий тармоқлардаги саҳифаси изоҳларга тўлиб тошмоқда.\nМанзура ўзи яратган қўшиқ парчасини Instagram’даги шахсий саҳифасига жойлаштириб, эшитиб кўришни тавсия қилган. Қўшиқда фоҳишабозлик ва бесоқолбозлик каби иллатлар қораланган. Ушбу қўшиқ парчаси жойлаштирилган постга эса актриса Шаҳзода Матчонова эътирозли изоҳ ёзиб қолдирди. У ўз сўзларида Манзурага динни чуқурроқ ўрганишни тавсия қилди.\n“Манзура опа, динга кўра ҳеч кимни муҳокама қилиш мумкин эмаслигидан хабарингиз борми? У ким бўлишидан қатъи назар... Қуръон бунга ўргатади. Бошқа бировни муҳокама қилиш катта гуноҳ. Қолаверса, ҳеч ким ўзи айб деб ҳисоблаган иши ҳаётида юз бермагунча ўлмайди. Динни чуқурроқ ўрганинг”, деб ёзади Шаҳзода Матчонова.\nМанзура Шаҳзоданинг сўзларига, “Қуръонни ўқинг”, деб жавоб қайтарган, холос. Орадан кўп ўтмай, хонанда Манзура Йўлдошева ва актриса Шаҳзода Матчонова ўртасидаги тортишув мухлислар жанжалигича етиб борди. Кўпчилик Манзуранинг тарафини олиб, кимдир одамларни тарбияга чақириши, шундай қўшиқлар ҳам куйлаши керак-ку деган мазмунда Шаҳзода Матчоновага қарши чиқди. Айримлар, актриса тарафида бўлиб, Манзурани айблади.\nТеглар:Манзура Йўлдошева Шаҳзода Матчонова\nАбдулазиз Комилов Қатар делегацияси билан учрашди\n14:10, 15.11.2018 20 822\n16:14, 15.09.2018 40 470\n20:57, 10.09.2018 18 854\n17:19, 08.08.2018 48 987\n12:27, 09.07.2018 37 897


Шавкат Мирзиёев: Агар улар қатағон қилинмаганида, буюк ишларни амалга оширган бўлар эди - Уч илдиз\nЎзбекистон Республикаси Президенти Шавкат Мирзиёев 31 август куни\nШаҳидлар хотираси хиёбонига ташриф буюрди.\n— Ватан фидойиларини эслашимиз, уларнинг ҳақига Қуръон ўқишимиз яхши анъана. Маърифатпарвар боболаримиз мустақиллик учун, халқимиз эмин-эркин яшаши учун курашганини биламиз. Охирги йилларда бутун жамоатчилигимиз ҳаракати билан уларнинг номларини тиклаш, музейларни янги намуналар билан тўлдириш, ижод мактаблари ташкил этиш бўйича кўп ишлар қилиняпти. Буларнинг ҳаммаси — одамларга тарихий адолатни, ҳақиқатни етказиш учун, халқимиз у кунларни билиши ва ҳеч қачон унутмаслиги, бугунги кунларнинг қадрига етиши учун, — деди Шавкат Мирзиёев.\n— Бу инсонлар ҳақиқий етакчилар, илғор зиёлилар, адабиёт, маданият намояндалари, бошқача айтганда, миллатимизнинг, халқимизнинг энг сара вакиллари эди. Тасаввур қилинг, агар улар қатағон қилинмаганида Ватанимиз ривожи учун, илм-фан, иқтисодиёт, маданият ва адабиётимиз учун қандай буюк ишлар қилган бўлар эди, халқимизни олдинга бошларди. Шу билиб туриб қилинган. Бугун буни армон билан эслаймиз, — деди Президент.\n— Ўз яқинларидан жудо бўлган барча оилаларга чуқур ҳамдардлик билдириб, сабр-тоқат тилайман. Даволанаётган беморларимизнинг дардига шифо беришини Худодан сўраймиз. Олти ойдан бери шу бало билан курашяпмиз. Бу касаллик юртимиздан тезроқ кетишини сўраб дуо қиламиз, — деди давлатимиз раҳбари.\nNext story Аждодларнинг мангу зиёси\nPrevious story Барча саъй-ҳаракатларимиз ободлик, бунёдкорлик ва халқимиз ҳаётини яхшилашга хизмат қилади


Карантиндаги юртдошларимизни қўриқлаётган ҳарбийларнинг унвонлари оширилди — 21asr.uz\nБугун ўзбек халқи дунё халқлари қатори синовли дамларни бошидан кечиряпти. Ҳамма ерда уйда қолишга чорловлар бўлаётган бир вақтда эрта-ю кеч ўз хизмат вазифасини сидқидилдан бажараётган инсонлар борлиги ҳар қандай кишида ифтихор туйҳусини уйғотиши шубҳасиз.\nАйни дамда Тошкент шаҳар Соғликни сақлаш бош бошқармасига қарашли 1-сон клиник шифоханасида карантинга олинган юртдошларимиз Тошкент ҳарбий округи тасарруфидаги ҳарбий хизматчилар томонидан қатъий интизом ва тартиб асосида муҳофаза қилинмоқда.\nТошкент ҳарбий округи матбуот хизматининг хабарига кўра, Чирчиқ шаҳридаги ҳарбий қисм командири полковник Исмоил Қурбонов хизмат вазифасини сидқидилдан ўтаётган бир қатор шартнома асосидаги ҳарбий хизматчиларга Мудофаа вазири ҳамда Тошкент ҳарбий округи қўшинлари қўмондони номидан навбатдаги ҳарбий унвонларни тантанали топширди. Полковник Исмоил Қурбонов 15 нафар ҳарбий хизматчига хизмат жойининг ўзида навбатдаги ҳарбий унвонларни топширар экан, бугунги синовли дамларда ўз садоқат ва ватанпарварлигини намоён этаётган ўғлонлар номига юксак ишонч билдирди, уларга улкан зафарлар тилади.\nУшбу қувончли лаҳзалар ҳарбий хизматчиларга улар хизмат ўтаётган ернинг ўзида топширилгани билан ҳам эсда қоладиган бўлди.


"Диёра" базмгоҳида вилоятимиз ўқитувчи ва мураббийлари учун байрам тадбири ташкил этилди.\nУнда сўзга чиққан вилоят ҳокими вазифасини бажарувчи Э. Турдимов устоз ва мураббийларни муборак айём билан қутлаб, машаққатли ва шарафли фаолиятларида уларга муваффақият тилади. Айни пайтда юртимизда олиб борилаётган ислоҳотлар жараёнида фидойи касб эгалари ҳар томонлама қўллаб-қувватланаётгани таъкидланди.\nТадбир давомида соҳадаги фидойилиги, таълим-тарбия жараёнида эришган муваффақиятлари учун бир гуруҳ ўқитувчи ва мураббийлар вилоят ҳокимининг фахрий ёрлиғи ва эсдалик совғалари билан тақдирланди.\n— Вилоят ҳокими фахрий ёрлиқ билан тақдирлаб, бу йилги байрамни унутилмас шодиёнага айлантирди, — дейди воллейбол бўйича вилоят терма жамоаси бош мураббийи Жўрабек Набиев. — Бундай эътибор бизни улкан муваффақиятлар сари ундайди. Жорий йил ёшлар терма жамоамиз Ўзбекистон чемпионати ғолиблигини қўлга киритди. Биринчи бор ташкил этилган Ислом Каримов халқаро хотира турнирида ҳам биринчи ўринни эгаллади. Айни пайтда Қозоғистонда ўтказиладиган Марказий Осиё чемпионатига тайёргарлик кўряпмиз. Албатта, мазкур мусобақада ҳам муваффақиятли иштирок этиб, билдирилаётган ишончни оқлаймиз.\n"Биринчи дарс", деб номланган болажонларнинг саҳналаштирилган байрам томошаси ва элимиз ардоғидаги санъаткорларнинг куй-қўшиқлари устоз ва мураббийларга кўтаринки кайфият улашиш билан бирга, ўз соҳаларига бўлган қизиқишларини яна бир карра ошишига хизмат қилди.\n3.10.2018 116 № 77 Жамият ва ҳуқуқ


Президентнинг махсус вакили Афғонистонга юборилган гуманитар ёрдам мақсадини айтди — видео – Bugun.uz\nЖамият - 22:41 · 30.04.2022\nПрезидентнинг махсус вакили Афғонистонга юборилган гуманитар ёрдам мақсадини айтди — видео\nСурхондарё вилояти Термиз шаҳридан 30 апрель куни Афғонистонга навбатдаги инсонпарварлик ёрдами жўнатилганди. Президентнинг Афғонистон бўйича махсус вакили ҳамда Сурхондарё ҳокими юборилган гуманитар ёрдам ва томонлар ўртасидаги алоқаларга тўхталди, деб хабар берди «Bugun.uz» мухбири.\nПрезидентнинг Афғонистон бўйича махсус вакили гуманитар ёрдам Президент томонидан юборилгани ҳамда давлат раҳбарининг мамлакатда тинчлик бўлиши тарафдори эканини айтган.\n«Бугун мен Ўзбекистоннинг Афғонистон бўйича махсус вакили сифатида яна бир бор биродар афғон халқига навбатдаги инсонпарварлик ёрдамини олиб келдим. Шуни таъкидлаб айтиш керакки, Ўзбекистон халқи номидан келтирилган кўмак шахсан Ўзбекистон раҳбари, ҳурматли Шавкат Мирзиёев томонидан юборилди. Бу билан Президентимиз афғон халқига ўзининг муҳаббатини намоён этиб, мамлакатда тез орада тинчлик ва хотиржамлик ўрнатилиши тарафдори эканини айтди.\nПрезидентимизнинг ҳар бир қилаётган ишлари Афғонистонга тинчликни келтиришдир. Бечора афғон халқи 40 йилдан сўнг оромлик топсин, жамият тараққиётга юз тутсин, иқтисод юксалсин ва Оллоҳ уларнинг ҳақ-ҳуқуқини Рамазон кунларида берсин. Амударёнинг икки соҳилида яшайдиган халқ бир-бири билан дўстликда, яхши қўшничиликда яшасин. Президентимизнинг мақсадлари ҳам шу», — дейди Исматулла Эргашев.\nШунингдек, делегация таркибидаги Сурхондарё вилояти ҳокими Тўра Боболов эса давлат раҳбарининг Афғонистон бўйича сиёсатига тўхталди.\n«Ҳозирги оғир даврда Президентимиз томонидан ҳайит байрами олдидан юборилган инсонпарварлик ёрдамини олиб келдик. Битта дарёнинг бўйида яшайдиган халқмиз, урф-одатимиз, ҳаммаси биргаликда бўлиши керак.\nМамлакатда ҳам тинчлик бўлиши зарур. Давлатимиз раҳбари катта-катта минбарларда, ҳаттоки БМТда ҳам Афғонистонда тинчлик бўлиш кераклиги ҳақида гапирдилар. Тинчлик бўлса, иқтисод ҳам юради, саноат ҳам юради», — дейди Тўра Боболов.\nАввалроқ Афғонистонга юборилган инсонпарварлик ёрдами таркиби бўйича маълумот берилганди. Шунингдек, Ўзбекистон расмийлари гуманитар ёрдамни топшириш жараёнидан видеорепортаж эълон қилинган.


Коронавирус эркакларни аямаяпти - Zamin.uz\n16:53 / 03.11.2020\nСтатистика коронавирусга чалинган эркакларнинг ўлим хавфи аёлларникига қараганда юқорилигини кўрсатмоқда. Бу ҳақда АҚШ ва Европадаги ўлим ҳолатлари ҳамда қатор илмий тадқиқотларга асосланиб «The Wall Street Journal» ёзмоқда.\nЭркакларда коронавируснинг оғир ўтиши ҳам аёлларникига қараганда кўпроқ кузатилмоқда, деб ёзади нашр пандемиянинг турли даврларидаги маълумотларга таяниб.\n«WSJ» АҚШдаги COVID-19 дан ўлим ҳолатларини келтирган: мамлакатда, умуман олганда, ковиддан вафот этганларнинг 54 фоизи эркаклар. Бироқ ёшлар бўйича тоифалаганда кўрсаткич анча фарқланади: 30 ёшдан 60 ёшгача бўлганлар ўртасида эркакларнинг ковиддан ўлими 66 фоизни ташкил этган.\nЕвропадаги маълумотлар ҳам коронавируснинг «асосий нишони» эркаклар эканини кўрсатяпти. Статистикага кўра, 40 ёшдан 69 ёшгача бўлган коронавирус қурбонларининг 73 фоизи — эркаклар! Бундан ташқари, худди шу ёш гуруҳида касалхонага ётқизишга тўғри келган беморларнинг 62 фоизи, касаллиги оғирлашиб кетганларнинг тўртдан уч қисми ҳам эркаклар.\nЛондон университет коллежининг 183 мамлакат статистикаси жамланган «Жинс, гендер ва COVID-19» глобал базасига кўра, эркак/аёлларда коронавирусни юқтириш ҳолатлари нисбати — 11/10, яъни «кучли жинс» коронавирус қаршисида ожизроқ. Коронавирусдан ўлим ҳолатлари борасида вазият эркаклар учун янада аянчли, нисбат — 14/10, деб ёзади нашр. «Замин» янгиликларини «Вконтакти»да кузатиб боринг\n8-08-2020, 17:30, Дунё


ОТБ ва ОИИБ Ўзбекистон соғлиқни сақлаш тизими учун 200 миллион доллар қарз беради - UzNews.uz\nЎзбекистон соғлиқни сақлаш тизими ва санитария-эпидемиология хизматини модернизация қилиш ва жиҳозлаш учун ОТБ ва ОИИБдан 200 млн. доллар қарз олмоқда.\n13 июль куни Ўзбекистон Республикаси Бош вазирининг ўринбосари – инвестициялар ва ташқи савдо вазири С.Умурзаков видеоконференцалоқа орқали Осиё тараққиёт банки (ОТБ) Президенти М.Асакава билан музокаралар ўтказди.\nСуҳбат чоғида М.Асакава Ўзбекистонда соғлиқни сақлаш тизимининг сифатли ва узлуксиз ишлашини таъминлаш, махсус тиббий муассасалар ва карантин зоналарини ташкил этиш, аҳолига тиббий ва моддий ёрдам кўрсатиш, макроиқтисодий барқарорликни сақлаш ва пандемия шароитида ташқи иқтисодий фаолиятни рағбатлантириш бўйича кўрилаётган чора-тадбирларни тўлиқ қўллаб-қувватлади.\nШунингдек, Банк раҳбарияти устувор йўналишлар бўйича Ўзбекистонга келгусида ёрдам кўрсатишга содиқлигини билдирди. Хусусан, коронавирус тарқалишига қарши курашиш, шунингдек, Сирдарё вилоятининг шикастланган инфратузилмасини тиклашга қаратилган чораларни молиялаштириш давом эттирилади.\nОТБ Президенти Ўзбекистон соғлиқни сақлаш тизими ва санитария-эпидемиология хизматини модернизация қилиш ва жиҳозлаш учун 100 млн. доллар миқдорида янги кредитни маъқуллаш бўйича тайёргарлик ишлари якунланаётганигини маълум қилди. Кредит жорий йилнинг август ойи бошида маъқулланиши кутилмоқда. Шунингдек, ушбу лойиҳани амалга ошириш учун биргаликда молиялаштириш асосида Осиё инфратузилмавий инвестициялар банкининг 100 млн. долларлик маблағлари жалб этилиши маълум қилинди.\nТомонлар қишлоқ хўжалиги, сув ресурсларини бошқариш, соғлиқни сақлаш, таълим, энергетика, инфратузилмавий қурилиш ва хусусий секторни ривожлантириш соҳаларидаги қўшма лойиҳаларнинг жорий ҳолатини ҳамда уларни амалга оширишни тезлаштириш механизмларини алоҳида муҳокама қилдилар.\nМузокаралар якунида ОТБ билан амалдаги Ҳамкорлик дастури доирасидаги фаол ҳамкорликни давом эттириш ва 2021-2023 йилларга мўлжалланган янги Дастур бўйича келишиш ишларини бошлаб юборишга қарор қилинди.


“Навбаҳор” кўригида янги футболчилар - PFС "Navbahor"\n“Навбаҳор” кўригида янги футболчилар\nХабарингиз бор, айни пайтда юртимизда ёзги трансфер “ойнаси” давом этмоқда. Мазкур даврда ҳар бир жамоа ўз таркибини кучайтиришни истайди. “Навбаҳор” ҳам бундан мустасно эмас, албатта.\n“Лочинлар” сафига кўрикдан ўтиш мақсадида, бир қатор легионер ва маҳаллий футболчилар қўшилишди.\n“Навбаҳор”нинг бугунги машғулотида ҳам 3 нафар янги футболчи иштирок этишди. Булар: дарвозабон Ҳожиакбар Жўраев, ҳимоячи Илҳом Алижонов ва ҳужумчи Иброҳим Ғанихонов.\nМазкур ўйинчилар билан батафсил таништирадиган бўлсак, дарвозабон Ҳожиакбар Жўраев 2000 йил, 16 мартда Тошкент шаҳрида туғилган. “Пахтакор” футбол академияси тарбияланувчиси. 2015 – 2017 йилларда “Пахтакор” ёшлар жамоаси таркибида ўйнаган. Шунингдек, Ўзбекистон кубоги доирасидаги баҳсларда “Пахтакор” дарвозасини қўриқлаган.\n2018 йилдан буён Тошкентнинг “Локомотив” ёшлар жамоасида ўйнамоқда. 2019 йилги мавсумда Ўзбекистон кубоги доирадаги ўйинларда “темирйўлчилар” дарвозасини қўриқлаган.\nҲожиакбар Жўраев жароҳат туфайли жорий мавсумнинг 1-даврасини ўтказиб юборишга мажбур бўлди.\n“Навбаҳор” мухлисларига яхши таниш бўлган ҳимоячи Илҳом Алижонов эса 1998 йили Наманган вилоятининг Мингбулоқ туманида туғилган. “Насаф” футбол академияси тарбияланувчиси. 2015–2019 йилнинг 1-даврасида “Насаф” ёшлар жамоаси таркибида ўйнаган. 2019 йилнинг 2-даврасида “Навбаҳор”да тўп тепган.\n2020 йилнинг 1-даврасида “Қизилқум” (Навоий), 2-даврасида эса “Бухоро” (Бухоро) жамоалари шарафини ҳимоя қилган.\nЖорий мавсумнинг 1-даврасида “Янгиер” (Янгиер) жамоасида ўйнади.\nИлҳом Алижонов кеча Тошкентдаги “Тўқимачи” стадионида “Турон”га қарши кечган ўртоқлик баҳсида “Навбаҳор” таркибида майдонга тушди.\nҲужумчи Иброҳим Ғанихонов 2000 йилда Тошкент шаҳрида туғилган. “Пахтакор” футбол мактаби тарбияланувчиси. 2016 – 2017 йилларда “Пахтакор”нинг ёшлар ва асосий жамоаларида тўп тепган. 2018 йилдан буён “Локомотив” (Тошкент) жамоасида ўйнамоқда.\nИброҳим Ғанихонов бундан олдин яйпанликлар кўригида бўлиб, кеча бўлиб ўтган “Навбаҳор” – “Турон” (2:1) назорат ўйинида яйпанликлар сафида майдонга тушиб, “Турон”нинг ягона жавоб тўпига муаллифлик қилганди.\nМазкур футболчилар жамоамиз мураббийлар штабида яхши таассурот қолдиришса, улар билан шартнома имзоланади.


Ўзбекистонда Жерар Депардье иштирокида ҳужжатли фильм суратга олинади - zarnews.uz\nКеча, 10 октябрь куни Парижда дунёга машҳур француз актёри Жерар Депардье ва “Буюк ипак йўли” номи остидаги лойиҳа иштирокчиларининг Ўзбекистон ҳақида ҳужжатли фильм ишлаш ва уни Франция ва Ўзбекистон телеканалларида намойиш этиш бўйича учрашув бўлиб ўтди.\nУчрашувда Ўзбекистоннинг Франциядаги элчиси С.Рустамбоев, “Ўзбеккино” раҳбари Фирдавс Абдухолиқов ва «B-Tween Production» компанияси бош директори Арно Филе иштирок этди. Таъкидлаш керакки, Ўзбекистон Туризмни ривожлантириш давлат қўмитаси ва “Ўзбекистон ҳаво йўллари” миллий авиакомпанияси ҳам ушбу лойиҳанинг ҳамммуаллифлари ҳисобланади.\nТомонлар фильм лойиҳасининг амалий жиҳатларини муҳокама қилди. Фильм муаллифларининг фикрига кўра, бош қаҳрамон Жерар Депардье бутунлай янги қиёфа орқали томошабинларга Ўзбекистонга мутлақо янги нуқтаи назар тақдим этади. Одатий йўналишлардан холи ҳолда фильм ғояси француз томошабинлари учун Ўзбекистоннинг янги қиёфасини очишга йўналтирилган.\nШу мақсадда лойиҳа ташкилотчилари Ўзбекистоннинг энг ғайриоддий ва сирли масканларида суратга олиш ишларини режалаштирмоқда. Бу Амударё бўйидаги ноёб ОКС Искандарияси, Будда ва Кушон ёдгорликлари, Фаёзтепа, Авлиё Дониёр ва учта пайғамбарларнинг қабри ва бошқалар. Шунингдек, таълим тизимида ислом динининг роли ва моҳиятига алоҳида эътибор берилади.\n– Ўзбекистонда амалга оширилаётган ноёб ислоҳотлар ва очиқлик сиёсати бугун барчага маълум, - деди актёр Жерар Депардье. - Президент Шавкат Мирзиёевнинг ислом дини - эзгулик, тинчлик, бунёдкорлик ва бағрикенглик дини эканлигини дунёга кўрсатишга қаратилган саъй-ҳаракатлари мени таъсирлантирди. Бу менинг шахсий қарашларимга мос келади. Чунки мен исломдан сиёсий ва худбин мақсадларда фойдаланишга қаршиман.\nБой тарихга, бетакрор табиати, самимий ва меҳмондўст халқига эга Ўзбекистонни қайта кашф этиш имкониятига эга бўлганим мени илҳомлантиряпти. Ушбу мамлакатга сафаримни сабрсизлик билан кутяпман.\nЖерар Депардьега "Ўзбекистон маданий мероси жаҳон тўпламларида” лойиҳаси тақдим этилди.\nБундан ташқари, лойиҳа ташкилотчилари ва телеканал бош директори Катрин Шёфер раҳбарлигидаги "Paris Premiere" телеканалининг топ-менежерлари билан учрашув ўтказилди ва ушбу канал орқали 2020 йилнинг февраль-март ойларида фильмни намойиш этиш борасида келишиб олинди.\n“Ўзбеккино” миллий агентлиги ахборот хизмати.


Пахта-2018: ҚИНҒИРЛИКЛАР ФОШ ЭТИЛДИ\nҚишлоқ хўжалиги 20.11.2018 307\nПахта - миллий бойлигимиз. Мамлакатимиз иқтисодиёти, турмушимиз фаровонлигининг юксалиши, қишлоқ ва шаҳарларимизнинг обод бўлиши, саноатимизнинг ривожланишида ана шу қимматбаҳо хом ашёнинг аҳамияти қанчалик улкан эканлиги барчамизга яхши аён.\nШунга монанд, етиштирилган пахта ҳосилини нест-нобуд қилмай, талон-торожликка йўл қўймасдан саранжомлаб олиш ва белгиланган тартибда экспортга ёки ишлаб чиқаришга йўналтириш мавсумнинг энг муҳим вазифаларидан биридир. Бироқ, ана шу жараёнда ўз чўнтагини ўйлаб, турли хил қинғирликларга қўл урадиган ёки ишга масъулиятсизлик билан ёндашиб, муҳим хом ашёнинг нест-нобуд бўлишига шароит яратадиган масъуллар ҳам йўқ эмас.\nЎзбекистон Республикаси Бош прокуратураси ҳузуридаги Агросаноат мажмуи ва озиқ-овқат хавфсизлиги таъминланиши устидан назорат қилиш инспекцияси ходимлари томонидан бу борада ҳам назорат тадбирлари олиб борилмоқда. Ана шундай тадбирлар давомида соҳада фаолият юритиб келаётган кишиларнинг ҳам турли қинғирликларга қўл уриши ҳолатлари аниқланаётгани ачинарлидир.\nМисол учун, "Яккабоғ пахта тозалаш" АЖга қарашли "Синнон" пахта қабул қилиш масканида ўтказилган назорат тадбири давомида мазкур масканнинг 1-зона товаршуноси вазифасида ишлаб келаётган Улуғбек Баратов ўз хизмат хонасида 100 килограмм (354 минг 200 сўмлик) пахта хом ашёсини яширин ҳолда сақлаб келаётгани аниқланди.\nДастлабки суриштирув ишлари давомида, Улуғбек Баратов ушбу пахтани хом ашё топшириш учун келган фермер хўжаликларига тегишли техника воситалари тиркамасидан, таҳлил лабораторияси учун олганини айтган бўлса-да, ўрганишлар давомида бу важ ўз исботини топмади.\nХусусан, белгиланган меъёрга мувофиқ, топшириш учун келтирилган пахтадан намуна олувчи ёки қабул қилувчи томонидан намуна қўл ёки махсус мосламалар ёрдамида пахта тўдасининг камида уч жойидан, ўртача 2-3 килограмм атрофида олинади. Сўнг у таҳлил лабораториясига топширилади. Хом ашё лаборатория текширувидан ўтказилгач, яна қайта текшириш эҳтимоли юзага келиши мумкинлиги боис, уни узоғи билан 1 сутка давомида лаборатория хонасида сақлаб туриш мумкин, кейин пахта тўдасига қўшиб юборилиши шарт.\nУлуғбек Баратов эса таҳлил учун олинган хом ашёнинг бир қисмини лабораторияга бермасдан, кейинчалик талон-торож этиш мақсадида ўз хонасида ноқонуний равишда сақлаб келган.\nАйни пайтда Улуғбек Баротов устидан маъмурий иш қўзғатилган.\nШунингдек, ўтказилган назорат тадбирлари жараёнида "Яккабоғ пахта тозалаш" АЖ ҳуқуқшуноси вазифасида ишлаб келган Фахриддин Нормуродов ҳам ўз зиммасига юклатилган вазифани ҳалол, виждонан бажармасдан, пахта йиғим-терими бўйича кунлик маълумотни тегишли идораларга турли кўринишда тақдим этиб келгани аниқланди.\nМисол учун, 24 октябрь куни туманда йиғиб-териб олинган пахтанинг ҳақиқий миқдори 163 минг 700 килограммни ташкил этган. Фахриддин Нормуродов эса бу миқдорни 173 минг 900 килограмм қилиб кўрсатган. Худди шунингдек, яна бошқа ҳолатларда ҳам терилган пахта вазни ошириб ёки камайтириб кўрсатилган.\nНатижада, Фахриддин Нормуродов томонидан давлат статистикасига берилаётган кунлик маълумот билан бошқа тегишли идораларга тақдим этиб келинган кунлик маълумот ўртасида фарқ аниқланди.\nАйни пайтда Фахриддин Нормуродовга нисбатан ҳам интизомий жавобгарлик тўғрисида иш қўзғатилди.\nинспекциянинг туман бўлими бошлиғи


Мобил операторлари сим-карталарини сотиб олишга чеклов киритилади\n20 октябр 2020, Тошкент вақти: 05:27\nЎзбекистонда юридик шахсларга мобил операторлар сим карталарини сотиб олишга чеклов ўрнатилиши назарда тутилмоқда.\nНорматив ҳуқуқий ҳужжатлар муҳокамаси порталида жойлаштирилган мобиль операторлар учун янги қоидаларда таъкидланишича, юридик шахслар бир мобиль оператордан бештагач бўлган миқдорда сим карта сотиб олишлари мумкин. Бешта ва ундан ортиқ рақамни олиш учун бу эҳтиёжни ёзма тарзда асослаб берилиши шарт бўлади.\nҲужжат лойиҳасига кўра, бешта ва ундан ортиқ рақамларига эга бўлган жисмоний шахс билан мобиль алоқа хизматларини кўрсатиш шартномасини тузиш ушбу операторнинг хизмат кўрсатиш пунктларида амалга оширилади.\nБундан ташқари, шартнома фақатгина эҳтимолий абонент шахсан келганида ва у томонидан шахсни тасдиқловчи ҳужжат тақдим этилганда тузилади.\nМуқобил вариант сифатида паспортнинг асли ва ишончнома тақдим этган вакил билан ҳам шартнома тузилиши мумкин.


Хитойнинг Марказий Осиёдаги иқтисодий сиёсати нимани кўзлайди? - UzAnalytics\nСурат манбаси: inbusiness.kz\nИкки муаллиф – Австралия миллий университетига қарашли Тартибга солиш ва глобал бошқарув мактаби илмий ходими Дирк ван дер Клей ҳамда Бишкекдаги ЕХҲТ академияси ва Филаделфия Ташки сиёсат тадқиқотлари институти илмий ходими Нива Яу – Карнеги жамғармаси учун тайёрлаган батафсил тадқиқотида Хитойнинг Марказий Осиёдаги иқтисодий манфаатлари тобора саноат лойиҳалари томон силжиб бораётгани ҳақида ёзади. Булар қўшилган қийматга эга ва экспорт потенциали бор лойиҳалардир.\nБундай ўзгаришларнинг сабаби нима? Муаллифлар таъкидлашича, бу, асосан, иш ўринлари, экспорт ва давлат даромадларини ошириш, маҳаллий жамоатлар ҳаётини яхшилаш учун Хитойни ўз иқтисодий дастурларига тортишга интилаётган Марказий Осиё мамлакатлари ҳукуматларининг саъй-ҳаракатлари натижаси бўлган. Агар Хитой фирмаларининг Марказий Осиёга оид узоқни кўзловчи режалари бўлса, бундай талабларга кўз юма олмайди. Шунинг учун улар бунга жавобан, масалан, маҳаллийлаштиришни (маҳаллий ходимлар сонини) кўпайтирди, маҳаллий жамоатларга ёрдам бера бошлади ва ҳк.\nМуаллифлар таъкидлашича, Хитой Марказий Осиёдаги манфаатларининг 3 та асосий йўналиши бор: углеводородларнинг барқарор импорти, минтақадаги иқтисодий ва сиёсий барқарорлик, шунингдек, Марказий Осиё мамлакатларининг сиёсий кун тартиби борасида Хитой билан ҳамкорлиги.\nСўнгги 5 йилда Хитойнинг эътибори минтақа мамлакатларига саноатлаштиришда ёрдам бериш томон силжиди. Сўнгги йилларда Хитой Марказий Осиёда инфратузилмани ривожлантириш учун улкан қарзлар ажратишни деярли тўхтатди. Хитой қарзининг Марказий Осиёда асосий олувчилари бўлган Қирғизистон ва Тожикистон билан сўнгги йирик кредит битими 2014 йилда имзоланган эди. Хитой фирмалари энди бунинг ўрнига завод ва фабрикалар қуриш, хомашёни қайта ишлаш қувватларини ривожлантириш ҳамда маҳаллий қишлоқ хўжалик корхоналари ва объектларини модернизация қилишга интилмоқда. Ушбу саъй-ҳаракатлар Марказий Осиё минтақасидаги 5 та давлатдан тўрттасига (ҳам иқтисодий, ҳам сиёсий жиҳатдан изоляцияда қолаётган Туркманистондан бошқа барча мамлакатларга) маҳаллий аҳоли ишлайдиган ва маҳаллий ишчиларнинг кўникмалари ошадиган экспорт соҳаларини ривожлантириш йўлида ёрдам беришга қаратилган стратегик олға кетишнинг ажралмас қисми ҳисобланади.\nНега Хитой Марказий Осиёга саноатлаштиришда ёрдам бера бошлади?\nБиринчидан, Марказий Осиё давлатлари Хитой ҳукумати ва компанияларини айнан саноатни ривожлантиришга кўндира бошлади. Улар кўп сонли маҳаллий ишчиларни ёллаш ва малакасини ошириш бўйича дастур ва низомлар ишлаб чиқди, минтақадаги ҳукумат амалдорлари эса ривожлантиришнинг кўшма режаларини ишлаб чиқиш учун ҳаракатларини Хитой компаниялари ва ҳукумати билан мувофиқлаштира бошлади. Бугунги кунда улар ўтмишдагидан фарқли ўлароқ, давлат қарзлари ҳажмини ошириш ўрнига инвестициялар жалб қилишга ҳаракат қилмоқда.\nИккинчидан, Хитой марказий ҳукумати ва унинг 2 та етакчи сиёсий банки – Хитой тараққиёт банки (CDB) ва Хитой эксимбанки – бундай инвестицияларга ўтиш ва қарз ҳисобидан молиялашириладиган улкан инфратузилма лойиҳаларидан воз кечишни рағбатлантирмоқда.\nУчинчидан, Хитой фирмалари ушбу янги муҳитга мослашмоқда. Сони доимий тарзда ўсиб бораётган Хитой компаниялари чет эл бозорлари таклиф этаётган имкониятлар, мамлакатдаги қаттиқ рақобат, ишлаб чиқариш қувватларининг керагидан ошиқлиги, хитойлик ишчиларнинг меҳнат қиймати ошиб бораётгани ва Хитойдаги экология меъёрлари талабларининг қаттиқлаштирилаётгани сабаб чет мамлакатларга инвестиция киритмоқда.\nУшбу тамойил хитойлик инвесторлар Марказий Осиёда турли соҳаларда бизнесини очишга ўтган 2000-йиллар охиридан бошланган эди. Марказий Осиё минтақада бизнес юритиш шароитлари Хитойга нисбатан мураккаброқ бўлишига қарамай, жадаллиги камроқ бўлган бозорларни таклиф этаётган эди. Яна иш кучи харажатлари камлиги ва инвестиция олаётган мамлакатлар ҳукуматларининг бераётган солиқ имтиёзлари ҳам эътиборни тортаётганди.\nГарчи Хитойга нисбатан салбий кайфият Марказий Осиёнинг ҳамма жойида тарқалган деб бўлмаса-да, ўтказилган сўровлар натижалари кўрсатишича, Хитой ҳақида ижобий фикрда бўлган маҳаллий аҳоли улуши сўнгги йилларда анча-мунча тушиб кетди.\nАммо, сўнгги йилларда Хитой компаниялари бироз тажриба орттириб, ўз фаолиятига нафақат ҳукумат маъқуллашини, қолаверса, қандайдир ижтимоий лицензия шаклини (ёки ижтимоий розиликни) олишга интилиб, салбий ижтимоий фикр оқибатларига мослашишни ўрганди.\nХитой компаниялари Марказий Осиёдаги аксилхитой кайфиятларини енгишга ҳаракат қилмоқда, шу билан бирга, улар маҳаллий ҳокимият идораларининг иқтисодий ҳиссани ошириш ҳақидаги талабларини ҳам қондиришга интилмоқда. Қозоғистондаги энг йирик инвестор бўлган Хитой нефт компанияси (CNPC) қайд этишича, ушбу мамлакатдаги иш кучининг 97 фоизини маҳаллийлаштирган. Хитойнинг 2 та асосий телекоммуникация компания – ZTE ва Huawei – ушбу мақола муаллифлари билан суҳбатда Қозоғистода очилган фирмалардаги иш кучининг 80 фоиздан ошиғи маҳаллий аҳоли вакилларидан иборат эканини хабар қилди. Хитой билан икки томонлама қўшма лойиҳалар рўйхатида Қозоғистон ҳукумати маҳаллийлаштириш бўйича мақсадларини кўрсатиб ўтади (Қозоғистон ҳукумати таъкидлашича, айрим ҳолларда тўлиқ амалга оширилган, масалан, Чимкент нефтни қайта ишлаш заводини реконструкция қилиш лойиҳаси маҳаллий аҳоли учун 2296 та иш ўрни яратди).\nХитой фирмаларига Қирғизистон ва Қозоғистондаги касаба уюшмалари ва фуқаролик жамияти фаоллари иш кучини маҳаллийлаштиришни талаб қилмоқда Марказий Осиё мамлакатлари ҳукуматлари лойиҳа шартномаларига маҳаллий ходимларни ишга ёллаш бўйича тегишли мажбуриятларни киритиб, чет элдан молиялаштириладиган барча ёки айрим лойиҳалар учун квоталар белгилаб, чет эллик ишчиларга бериладиган рухсатномалар миқдорини чеклаб, маҳаллий иш ўринлари ўсишини рағбатлантиришга интилмоқда.\nАйни чоқда Қозоғистон ҳукумати чет эллик ишчилар учун квотани қисқартириб, ва ушбу қоидани бузаётганларга нисбатан текширувлар сонини ошириб, бундай чораларни қаттиқлаштирмоқда. 2019 йилда чет эллик ишчилар учун квота 49000 тагача белгиланган эди, 2020 йилга келиб эса бу кўрсаткич 29000 га туширилди. Тожикистон қонунчилигида белгиланишича, чет эллик ишчилар маълум бир компания умумий ходимлари сонининг 30 фоизидан ошиқ бўлиши мумкин эмас, бу ерда ҳам квоталар тизими амал қилади. 2019 йилги вкота 7500 нафар ишчи қилиб белгиланган эди.\nБутун Марказий Осиё минтақаси бўйлаб маҳаллий ишчиларнинг маоши одатда бу ерга олиб келинадиган хитойлик ишчиларникидан камроқдир.\nБундан ташқари, Хитой фирмалари хитойлик ишчиларни ёллаш чоғида визани расмийлаштириш, чет давлатларда ишлаганлик учун компенсация пули тўлаш ҳамда Хитойга бориш ва Хитойдан келишга маблағ ажратиш сингари кўпроқ харажатлар қилишга мажбур бўлмоқда.\nХитой компаниялари маҳаллий ишчиларни кўпроқ ёлламоқчи эканини очиқ айтмоқда, чунки бу анча арзон. Шундай фирмалардан бири Хитойнинг Тожикистондаги энг йирик инвестори – Тожик-хитой тоғ саноати компанияси Суғд вилоятининг шимоли-ғарбида қўрғошин ва рух конларини юритмоқда. Компания вакили матбуот учун берган бир баёнотида фирма маҳаллий иш амалиёти учун ҳатто қонунчиликда кўзда тутилган даражадан ҳам тобора камроқ хитойлик ишчиларни ёллаб, иш кучи харажатларини камайтиришга интилаётганини гапирган эди:\n“Тожик-хитой тоғ саноати компаниясининг (Tajik-Sino Mining) асосий рақобат устунликларидан бири иш ҳақи ҳисобланади. Тожикистон ҳукумати талаб қилаётганидай, компания доимо Хитой ва Тожикистон ишчилари нисбатини учга (хитойликлар) етти (тожикистонликлар) ҳолатида ушлаб туради. Бироқ 2016 йилдан бошлаб, компания хитойлик ходимлар миқдорини (ушбу талаблардан ҳам юқори тарзда) аста-секин чеклай бормоқда. Компания 3 – 5 йиллик қаттиқ меҳнат қилингандан сўнг хитойлик ва тожик ишчилари нисбати бирга тўққиз (1:9) кўринишида чекланади. Айни пайтда Тожик-хитой тоғ саноати компаниясида меҳнат қилаётган тожикистонлик ишчиларининг ойлик маош даражаси 300 доллардан ошмайди. Компания бир вақтнинг ўзида меҳнат унумдорлигини ошириш баробарида хитойлик ва тожикистонлик ишчилар нисбатини ва ходимларнинг умумий сонини ўзгартириш ҳисобига харажатларни барқарор равишда назорат қилишга интилмоқда”. (Shanghai Stock Exchange Roadshow, “Xizang Zhufeng 600338” [Tibet Summit 600338].\nСовет даврида Марказий Осиёдаги саноатлаштириш кўп жиҳатдан минтақага юборилган юқори малакали россиялик мутахассислар Марказий Осиёдаги саноат соҳаларини қўллаб қувватлаш учун субсидиялар ажратишига боғлиқ бўлган, акс ҳолда улар рақобатбардош бўлиши даргумон эди. Бироқ ушбу модел Совет Ититфоқи парчаланиб кетгандан сўнг барбод бўлди. Кўп соҳалардан юқори малакали мутахассисларнинг кетиб қолиши ва уларнинг етишмовчилиги 1991 йилдан 2015 йилгача бўлган даврда минтақа мамлакатлари саноати таназзулига олиб келди.\nХитой савдо вазирлиги Қозоғистонда бизнес юритиш бўйича чиқарган йўриқномада “Қозоғистондаги саноат ишчиларининг профессионал кўникмалари сустлиги, ишчилар меҳнати самарадорлиги пастлиги ва уларни иш жойида ушлаб қолиш машаққатлари билан боғлиқ катта муаммолар бор. Профессионал техник ходимлар ва юқори малакали мутахассислар танқислиги ҳали-ҳамон ечимини кутиб турибди”, деб ёзиб, хитойлик потенциал инвесторлар учун ушбу муаммони таъкидлаб кўрсатади. Хитойнинг экспорт кредитларини суғурта қилиш бўйича корпорацияси (Sinosure) ёзишича, “Тожикистондаги маҳаллий иш кучининг техник имкониятлари нисбатан паст ва бу ҳол уларнинг муҳим лавозимларга қўйиладиган талабга жавоб бера олмайди. Бу ҳол Тожикистондаги Хитой молиялаштираётган компанияларнинг тижорат фаолияти учун кўплаб мушкулликлар туғдирди”.\nЛекин Хитой ушбу етишмовчиликни бартараф қилмоқчи. Хитой ташқи ишлар вазири 2021 йил майида Марказий Осиёдаги 5 ҳамкасби билан учрашув чоғида Хитой ҳукумати кейинги 3 йил давомида минтақанинг бир мамлакатида “Лу Бан устахоналари” деб номланган (Хитойнинг афсонавий ҳунарманди, муҳандиси ва кашфиётчиси Лу Бан шарафига шундай деб аталган) устахоналар ташкил этишини маълум қилган эди. Ҳозирча ушбу тренинглар миқёси номаълум, лекин бу ғоя Конфуций институтининг профессионал кўриниши бўлиши мумкин. Хитой телекомпанияси (China Central Television (CCTV)) ҳужжатли филмида таъкидланишича, Қозоғистоннинг Павлодар шаҳридаги нефтни қайта ишлаш заводини модернизация қилиш учун етказиб берилган технологияларнинг 95 фоизи Хитойда ишлаб чиқарилган (ҳужжатли филм Қозоғистонда Хитой ва Қозоғистон техник мутахассислари иштирокидаги интервьюлар билан тасвирга олинган). CCTV телекомпаниясига Павлодардаги Хитой фирмаси бунёд қилган алюминийни қайта ишлаш заводи вице-президенти билдиришича, Хитойга тез-тез боради, чунки “технологиялар доимий тарзда янгиланиб туради ва бой берилган нарсаларни эгаллаб олиш зарур бўлади”. Ҳужжатли фильмга кўра, Қозоғистоннинг Мўйноқ шаҳрида жойлашган гидроэлектростанциядаги технологияларнинг 90 фоизи Хитойда ишлаб чиқарилган. Ушбу электростанциясиниг бош оператори Хитойнинг Тянван дарёсида қурилган гидроэлектростанцияда малака оширган эди. ХХРнинг халқаро сув ва электр қуввати корпорацияси CCTVга 40 қа яқин Қозоғистон ишчисини ўқиш учун Хитойга юборганини маълум қилди.\nКелгусида Марказий Осиёдаги Хитой компанияларида кўпроқ маҳаллий менежерлар бўлишини кутиш мумкин. Sinosure компаниясининг 2015 йил учун тайёрлаган ҳисоботида айтилишича, Тожикистон ҳукумати раҳбарлик лавозимларининг 50 фоизини маҳаллий аҳоли вакиллари эгаллашини билвосита талаб қилмоқда. Айрим компаниялар учун тил билан боғлиқ тўсиқлар ҳам муаммолигича қолмоқда. Лекин хитойчани яхши биладиган ходимлар ҳам Хитой фирмаларида иш топа олаётгани йўқ, чунки уларга тил эмас, техник кўникмалар зарур. Кўплаб компаниялар Марказий Осиёдан хитойликларни ёллаш ўрнига ўз ходимларига тил ўргатишни таклиф этмоқда, чунки улар ишчиларининг кўникмалари ва тажрибасини қадрлайди. Умуман, Марказий Осиё мамлакатлари ҳукуматлари иқтисодиётини саноатлаштириш ва иш кучининг малакасини оширишга жиддий ёндашмоқда. Хитой компаниялари борган сари иқтисодий фаолиятини Хитой ҳукумати билан мувофиқлаштиришни минтақа мамлакатлари тўқнаш келаётган структура тўсиқларини енгиб ўтишга имкон берадиган энг яхши вариант деб билмоқда.\nҚандай сабоқ чиқариш мумкин?\nМарказий Осиё мамлакатлари Хитой фирмалари билан иқтисодий ҳамкорлик масаласида етарли маконга эга. Хитой ҳукумати учун ушбу тижорат ҳамкорлигининг ўзига хослиги мана бу тилга олинган 3 та омил: Марказий Осиёдаги барқарорлик, минтақа мамлакатлари экспорт қилаётган углеводородлар барқарорлиги ва Пекин билан сиёсий келишув сингари муҳим ҳисобланмайди. Пекин ушбу контекстда минтақа мамлакатларига АҚШнинг молиявий ва технологик монополияларига муқобил нарсалар беришга тайёр. Шунинг учун Марказий Осиё мамлакатлари Хитой билан иқтисодий ҳамкорлигининг аниқ шакли ва шартларини келишиб олиш учун ушбу кенг стратегик ва сиёсий параметрлар доирасида таъсир кучига эга.\nАйни чоқда Марказий Осиё мамлакатлари учун Хитойни асосий инфратузилмани қуришга ундаш энди устувор вазифа бўлмай қолди. Бунинг ўрнига бу ҳукуматлар Хитой фирмалари минтақага қайта саноатлаштириш, билим ва кўникмалар олиш, инсон капиталини шакллантириш имкониятларини беришини истайди. АҚШ ва Европа сиёсатчилари кўпинча ушбу реалликни эсдан чиқаради. Улар кўпчилиги ҳозирги пайтда инфратулизмани молиялаштиришнинг муқобил схемаларини олға сурмоқда, бунга АҚШ президенти Жо Байденнинг Build Back Better World (Яхшироқ дунё барпо этиш) лойиҳасини мисол қилиб келтириш мумкин, у Хитойнинг “Бир макон – бир йўл” ташаббуси билан рақобат қилишга йўналтирилгандир. Улар Хитой сиёсати ва амалиёти жисмоний инфратузилма қуришдан инсон капиталини ривожлантиришга ўтганини ходимларнинг малакасини ошираётганини, бошқача айтганда, Марказий Осиё давлатлари эҳтиёжларини имкон қадар қондираётганини англаб етаётгани йўқ. Марказий Осиё мамлакатлари ва ҳамжамиятларининг Хитой компанияларига йўллаётган сигналларига жавобан, ушбу мамлакатнинг минтақада фаолият юритаётган бизнес корхоналари иш ўринлари яратиш, экспорт учун товар ишлаб чиқарадиган соҳаларни ривожлантириш ва Марказий Осиё мамлакатлари бюджетларини уларга солиқ тушумларини кўпайтириш ҳисобига мустаҳкамлашга тобора кўпроқ эътибор қаратмоқда. Вашингтон, Брюссел ва Токио ва ҳк.нинг ҳамкорлик ёки рақобат стратегияси бу Хитой минтақадаги фаолиятининг асосий қисми эканини тан олиши керак.\nШу маънода Марказий Осиё мамлакатлари Хитой ҳукумати ёки корпоратив секторнинг гўл жабрдийдаси эмас. Улар Пекин билан иқтисодий ҳамкорликнинг хавфи ва имкониятларидан яхши хабардор ҳамда иқтисодий ўсиш, иш кучини ошириш ва яхшилаш, инновациялар ва ривожланишга эришиш борасидаги эҳтиёжларини қондиришда мана шу имкониятлардан фойдаланишга интилмоқда. Бутун минтақадаги ҳукуматлар амалдорлари аста-секинлик билан амалга ошадиган ўзгаришларни эмас, туб ўзгаришларга эришишга чанқоқ, чунки улар оддий ўзгаришлар заиф ривожланган мамлакатлар билан орадаги тафовутларни бартараф этмаслигини яхши билади. Улар ҳатто Хитой фирмалари ҳам Марказий Осиёнинг ўзида кўпроқ қўшилган қийматни қолдиришини талаб қилмоқда.\nМарказий Осиё мамлакатлари иқтисодий тараққиёт мақсадларини шартномаларга қўшишга ва хитойлик инвесторлардан кутилмаларини мустаҳкамлашга эришишга ҳаракат қилиши кераклигини яхши билади. Бироқ пировардида Хитой фирмалари молиявий ва техник ёрдам кўрсатиши, расмий Пекин эса Марказий Осиё мамлакатларидан қўшилган қиймат билан товар экспорт қилиш мақсадида бозорини очиши мумкин, бироқ ушбу мамлакатлар ҳукуматлари анчадан бери иқтисодиётлари тўқнаш келаётган ички муаммоларни ҳал этиш учун дадилроқ ва теранроқ структурал ислоҳотлар ўтказиши керак бўлади. Ушбу реаллик билан ҳар қандай йирик чет эллик – хитойлик ёки бошқа бўлишидан қатъи назар – ҳисоблашишга мажбур.


Ха уларнинг келажаги аниқ эмас — ekolog\nТелеграм каналимиз кузатувчисидан инсон қалбига таъсир қилувчи мурожаат келиб тушди. Биз ҳам ушбу мурожаатни ўқиб хафа бўлдик. Сиз ҳам суратларни кўриб хурсанд бўлмагандирсиз? Сиз ҳам ушбу суратдаги болаларнинг ўрнига ўз болангизни қўя оласизми? Албатта йўқ!\nКелиб тушган мурожаатда қуйидагилар баён қилинган:\nАссалому алайкум Ekolog.uz телеграм канали асосчилари! Сизларга мурожаат қилган кунимизгача ушбу муаммони ҳал қилиб беринглар деб бормаган ва очмаган эшигимиз қолмади. Ҳамма жим, бизда бошқа йўл қолмагач балким сизлардан ёрдам бўлар деб сизларга ҳам мурожаат қиляпмиз. Сизларга мактубни Андижон вилояти Бўстон тумани Пиллакор МФЙ Улуғбек кўчаси фуқаролари номидан ёзяпмиз. Кеча мактаб борадиган ўғлим телевизор орқали кўчада ўйнаб юрган болаларни кўриб ойи бу болаларнинг маҳалласида сув бор экан деди. Мен эса нега ундай деяпсам болам десам? Агар уларнинг маҳалласида сув бўлмаса ўйнаб юришган эмас балки биздек сув идишларини тўлдириб юришган бўлишардида деб қолди. Нафақат кўчамизда балки Ўзбекистоннинг бошқа вилоятларида ҳам сув танқислиги ҳолатларини кўриб боряпман телевизор орқали. Наҳотки одамларимиз сувни тежаб ишлатиш натижасида қанча сувсиз қишлоқларга сув етиб боришини билишмаса. Худога шукурлар айтиб яхши бўлиб қолар деб кутяпмиз аммо кутишнинг ҳам чек чегараси бор экан сабримиз қолмади.\nБугун ўйин ўйнаб, китоб ўқиш билан банд бўлиши керак бўлган болаларимизни туну-кун тинмасдан қўшни маҳаллалардан сув ташишини кўриб ичимиз ачияпти. Гоҳида буларнинг келажаги нима бўлади деб қоламан? Ичимлик суви муаммо. Аёллар ва болалар сув ташиб қийналиб кетдик. Сув идораси хоҳласа сув беради, хоҳламаса йўқ. Сизлардан илтимос ҳеч бўлмаганда болаларимиз келажаги учун бизга сув беришсин.\nПрезидентимиз ёшлар ўқисин, билим олсин, олим бўлсин деб турган бир пайтда болаларимиз сув ташиб қийналиб турганини кўраётган нозик қалбимиз бу синовларга бардош беролмади. Барча инсонлардан илтимос қилиб қолар эдик. Ичимлик сувини тежаб ишлатингар илтимос бизга ҳам ичимлик сувлари етиб келсин. Ўйлаймизки бизнинг болаларимиз ҳам келажакда яхши инсонлар бўлиб етишишади. Бизнинг кўчамизда ҳам доим сув бўлади.


Жорий йилнинг 12 октябрь куни Тошкент ислом институтида Махсус сиртқи бўлимга ўқишга кириш учун ҳужжат топширган абитурентларга имтиҳон бўлиб ўтди. Имтиҳонга Дин ишлари бўйича қўмита Диний таълим бўлими бошлиғи С.Шерхонов, Ўзбекистон мусулмонлари идораси раиси ўринбосари Иброҳим Иномов ва ЎМИ таълим ва кадрлар тайёрлаш бўлими мудири Жалолиддин Нуриддинов бошчилигидаги кузатувчи меҳмонлар ташриф буюрди.\nМахсус сиртқи бўлим бевосита Президентимизнинг ташаббуси билан ташкил этилди.\nМахсус сиртқи бўлимга Ўзбекистон мусулмонлари идораси раиси, муфтий Усмонхон Алимовнинг “Республикамизда фаолият юритаётган икки мингдан ортиқ жоме масжидларни олий диний маълумотга эга имом-хатиблар билан таъминлаш учун Имом Бухорий номидаги Тошкент ислом институтида уч йиллик Махсус сиртқи бўлим ташкил этиш мақсадида”ги (29-сентябрдаги 01А/092-сонли) буйруғи ижроси юзасидан ўн кун муддат ичида (1-10 октябрь кунлари) абутуриентлар қабул қилинди.\nМахсус сиртқи бўлимга республикамизда фаолият юритаётган, камида беш йиллик стажга эга бўлган имом-хатиб, мадраса мударриси ва Имом Бухорий халқаро маркази ходимларидан иборат жами 181 нафар абитурент ҳужжат топширган. Шулардан 60 нафари 3 фан (ақоид, фиқҳ ва араб тили) бўйича имтиҳонлар асосида қабул қилинади. Ҳар бир фанга абитурентнинг жавоб беришига қараб 75,6 баллдан қўйилмоқда. Билет олган ҳар бир абитуриент жавоб беришдан олдин 20 дақиқа давомида луғатлардан фойдаланган ҳолда ўтириб тайёрланиши мумкин. Имтиҳон олиш учун Тошкент ислом университети, Тошкент ислом институти ва “Кўкалдош” ўрта махсус билим юртидан малакали мударрислар жалб этилган. Имтиҳон натижалари бўйича мандат 14 октябрь куни эълон қилинади. Махсус сиртқи бўлимга ўқишга кирган талабаларга дарслар ноябрь ойида бошланади.\nКиришлар бугун: 355\nТашрифлар бугун: 342


Инна Тян исм-шарифли фойдаланувчи «Potrebitel.uz» гуруҳида Урганчдан Тошкентга қайтишда аэропортда ўзи дуч келган таксичилар таҳдиди ҳақида ҳикоя қилган. Бу ҳақда "Дарё" хабар қилди.\n«Аэропортдаги таксичилар айтган нарх мени қониқтирмади ва ‘Яндекс’ таксини чақирдим. Маҳаллий киракаш ортимдан қолмай юрар ва ‘Яндекс’да кетмаслигимни таъкидларди. Шу пайт чақирилган авто етиб келди, бирок киракаш унга ниманидир тушунтира бошлади ва ёш йигит бўлган ҳайдовчи юкхонада жойи камлигини баҳона қилиб, кетиб юборди.\nБошқасини чақирдим, киракаш эса ҳамон ортимдан қолмай юрар ва ‘Яндекс’да эмас, фақат уларнинг машинасида кетишимизни уқтирарди. Улар чақирилган кейинги машина — Nexia ҳайдовчисига ҳам таҳдид қила бошлаганида чидаб туролмай, бақириб бердим. Ахир айбим киракашлардан неча пулга элтиб қўйишларини сўраганимми? Нарх мени қондирмаса бошқа машинада кетишга ҳаққим йўқми? Охири шундай можаролар билан ўзимиз истаган таксида кетдик», — дея дарғазаб бўлади фойдаланувчи.\nИнна Тян ўз постида киракашларга нега мижоз ўзи истаган таксида манзилига кетишларига йўл қўймасликлари, умуман, йўловчи ташиш учун лицензиялари бор-йўқлигини сўрагани, бироқ саволлари жавобсиз қолганини билдирган. У бўлиб ўтган воқеага «ўзи хон, кўланкаси майдон» дея баҳо берган.\nОртиқхўжаев: "Бепул уй ногиронларга берилишини эшитган аёл бармоқларини кесиб ташлади"\nAlisher Turaboev 11 июн 2019 10:15\nбор шунака таксистлар керак булса дуппослашдан хам кайтмайди


ЎзА - Карантинга қайтиш: Қайси давлатларга яна чекловлар хавф солмоқда?\nКарантинга қайтиш: Қайси давлатларга яна чекловлар хавф солмоқда?\nЖаҳон соғлиқни сақлаш ташкилоти жар солмоқда: Карантин тартиби юмшатилгач, Америка, Европа ва Яқин Шарқда коронавирус касаллиги миқдори яна кескин орта бошлади. Дунё бўйича вирус юқтиргани аниқланганлар сони 12 миллиондан ошиб кетди. Эпидемиологларнинг ишончи комил: ҳали бу чегара эмас. Шифокорлар чекловларни тиклаш кераклигини, акс ҳолда офатнинг иккинчи тўлқинидан қочиб қутулиб бўлмаслигини таъкидлашяпти. Қуйида ер юзининг қайси нуқталарида қайтадан комендантлик соати жорий этилаётгани ва бунга аҳоли қай тарзда муносабат бидираётганига эътибор қаратамиз.\nВирус билан эркакчасига курашмоқчи бўлди, афсуски...\n"Вирус — фанатизм. Уни тоталитар услублар билан қўрқитишнинг иложи йўқ. У жуда айёр ва миллий иқтисодиётни ўлдиради, бироқ мен ҳақиқий эркак сифатида инфекциянинг жойини соламан!". — Бразилия президенти Жаир Болсонару ўз тарафдорлари, карантин жорий қилинишига қарши бўлганлар иштирокидаги митингда худди шундай ваъда берганди. Ҳис-ҳаяжонга йўғрилган нутқидан сўнг у йиғилганларнинг қўлини сиқди, айримларини бағрига босди, елкасига шапатилаб қўйди.\n"Мен халқ орасидан чиққанман, мен — халқ билан, Сиз биланман", — дея бир неча бор такрорлади Болсонару.\nЁши улуғроқ нотаниш бир аёл оломон орасидан ажралиб чиқди-да, нотиқ билан кўришишга уринди. Президент эса унга ўзи яқинлашди ва кутилмаганда йўталиб қолди. Юзида тиббий ниқоби бўлмагани сабабли оғзини кафти билан ёпишга мажбур бўлди. Бир неча сониядан кейин давлат раҳбари шу қўлини аёлга узатди.\nБолсонару халқини коронавирус ОРВИдан кўра хавфсиз эканига ишонтирмоқчи бўлди. Нафақат митинг иштирокчилари олдида, балки умуман, ҳимоя ниқоби ва ижтимоий масофа тушунчаларига нисбатан бутунлай беписанд қаради. АҚШ Мустақиллиги куни байрамини нишонлаш маросимида Бразилия етакчиси Америка элчиси билан ёнма-ён, бир стол атрофида ўтирди. Фотосессия чоғи Болсонару дамба-дам дипломатни қучоқлашга уринди.\nНафақат ғарбий ярим шарда, балки дунёда ҳудуди жиҳатидан энг йирик, аҳоли сонига кўра етакчи мамлакатлардан бири саналган Бразилия раҳбарининг бутун сайёрамизга хавф солаётган коронавирусга нисбатан бундай беписанд муносабати қандай хунук оқибатларга олиб келганини бугун ҳамма билади. Мамлакат аниқланган касаллар сони бўйича юритиладиган рўйхатда ва қурбонлар сонига кўра АҚШдан кейинги 2-ўринни мустаҳкамлаган. Энг ёмони, бир неча кун олдин президентнинг саломатлиги ҳам панд берди. Иситмаси кўтарилди, йўтал безовта қила бошлади. Ва ниҳоят Болсонарудан олинган коронавирус тести мусбат натижа берди.\nУшбу хабар бразилияликларда турлича ҳис-туйғуларни уйғотди. Журналистлар брифингларда ниқобсиз сўзга чиққани учун давлат раҳбарини судга бермоқчи бўлишди.\nЖССТ мутахассислари ҳам Болсонаруни жуда кўп танқид қилишди.\nАйниқса, Бразилия харобаларида вазият жуда оғир. У ерларда аҳоли тест топшириш ёки бепул даволаниш имкониятидан маҳрум. Амазонияда ҳам аҳвол яхши эмас: шифокорлар, тиббий жиҳозлар, ҳимоя воситалари етарли эмас.\nШунга қарамасдан, Сан-Паулу ва Рио-де-Жанейро ҳукумати мамлакат иқтисодиётига қандайдир кўмак бериш мақсадида аста-секин карантин чораларини юмшатмоқда. Савдо марказлари, пляжлар, кинотеатр, музей ва гўзаллик салонлари ишлай бошлади. Штатлар губернаторлари шунчаки одамларни эҳтиёткорлик чораларига риоя қилишга даъват этишяпти, холос.\nАҚШда коронавирусга учрагани аниқланган фуқаролар сони уч миллиондан ошиб кетди. Бу борадаги кўрсаткич бўйича штатлар ўртасида аввалгидек Нью-Йорк етакчи — 404 минг. Бу рақам Калифорнияда 304, Флоридада 244, Техасда 241 мингни ташкил этган.\n"АҚШ жуда улкан мамлакат. Инфекция ўчоғи турли минтақаларда – штатлар, шаҳарларда турлича намоён бўлади, касаллик урчиши даражаси, суръати ҳам бир-биридан кескин фарқ қилади", — дейди АҚШ Бош юқумли касалликлар шифокори Энтони Фаучи.\nҲозирча вирус тарқалиши ҳолатлари камайиши 50 штатдан бор-йўғи 11 тасида кузатиляпти. Чеклов чоралари бугунги кунга келиб фақат 3 та - Висконсин, Миссури ва Аляска штатларида бекор қилинди. Калифорния, Канзас, Техас, Шимолий Каролина, Аризона, Юта ва Флоридада, аксинча, карантин,қайтадан кучайтириляпти. Барлар, спорт заллари, театрлар, аквапарклар ёпилмоқда.\nМустақиллик куни ҳам, қайсидир маънода, вазият ёмонлашишига сабаб бўлди. Анъанага кўра, ушбу байрамда Америка халқи пляжларга боради, кечки базмлар уюштиради, барларда тўпланади, кўчаларда сайр қилади, мушакбозликни томоша қилади. Гарчи, пандемия авжига чиққан пайт бўлса-да, кўпчилик барибир анъанадан чекинмади.\nКоннектикут, Нью-Жерси ва Жанубий Каролинада оломон кўчаларни тўлдириб байрам қилди. Уларнинг аксариятида тиббий ниқоб йўқ эди.\nБундай бефарқликнинг салбий оқибатлари ҳозирча намоён бўлганича йўқ, аммо шифохоналарда ҳар эҳтимолга қарши қўшимча жойлар тайёрлаб қўйиляпти. Бир неча кундан сўнг миллий байрамни кенг кўламда нишонлаганлар томонидан касалхоналар забт этилиши кутилмоқда.\nБолқон ярим ороли, аввалига, коронавирус нуқтаи назаридан Европанинг осойишта бурчаги сифатида намоён бўлди. Мазкур ҳудудда карантин апрель ойи охирларида ортга чекина бошлади, майда эса Черногория, Болгария, Хорватия давлатлари ҳукумати курортларга сайёҳларни чорлашга киришди.\nФақат Сербияда вазият мураккаблигича қолди, бироқ бу ерда ҳам май ойи адоғида парламент чекловларни камайтиришга қарор қилди. Серблар уйда ўтиравериб чарчаган эди. Депутатлар март ўрталарида амалга киритилган комендантлик соатини бекор қилишди. Нуронийларга сайр қилишга рухсат берилди, мактаблар, болалар боғчалари очилди. Президент Александр Вучич эса бундай қарорлар қабул қилишга ҳали эрта эканини айтиб, вируснинг иккинчи тўлқинига тайёргарлик кўриш зарурлигини таъкидлади.\nХуллас, кутилмаган кутилган ҳолат барибир юз берди – зарарланиш билан боғлиқ статистика яна юқорига ўрлади: ҳозир кунига 300 дан зиёд бемор аниқланяпти. Май ойи охирларида ушбу кўрсаткич уч баравар кам эди. Бугунги кунда мамлакатда вирус юқтирганлар расман 17 мингдан ортиқ. 352 нафар бемор ҳаётдан кўз юмди.\nБу гал Вучич парламентарийларга қулоқ тутмай, ўзи ҳаракатга тушди. Президент мамлакатнинг йирик шаҳарларида беш кишидан ортиқ тўпланишни тақиқлади. Айрим кафе, ресторан, фитнес-клублар яна фаолиятини тўхтатди. Бу ҳам етарли бўлмади ва давлат раҳбари комендантлик соатини қайтадан жорий қилди.\nАйни қарорлар, табиийки, кўпчиликка ёқмади. Пойтахт Белград шаҳри аҳолиси кўчаларга чиқди, норозилик, тартибсизликлар бошланди. Намойишчилар полиция маҳкамаларига ҳужум уюштиришди, парламент биносига бостириб киришди, 3 та полиция автомобилини ёқиб юборишди. Президент эса барибир ўз қарорларини бекор қилмади.\nМинтақадаги бошқа баъзи давлатлар - Шимолий Македония, Болгария ва Руминия ҳам шу кунларда Сербиядан ўрнак олиб, чегараларни қайтадан ёпишни ўйлаб қолишди.\nЯқин Шарқ аро йўлда\nИсроил биринчилардан бўлиб, март ойидаёқ хорижликлар учун ўз сарҳадларини ёпганди. Мамлакатдаги йирик корхоналар, маъмурий идоралар, кўнгил очар мажмуалар фаолияти тўхтатилди. Фуқароларга зарурат бўлмаса, кўчага чиқмаслик тавсия этилди.\nНатижада вируснинг жилови қўлга олинди ва май ойига келиб чекловлар юмшатилди. Кафе, ресторан ва спорт заллари очилди. Мактаб ўқувчилари ва талабалар ўқиш жойларига қайтишди.\nҲукумат инфекция устидан ғалаба қозонилганини эълон қилишга тайёргарлик кўраётган бир пайтда, кутилмаганда, июннинг ўрталарида яна бир “чақмоқ чақди”. Май ойида Исроилда касалланганлар сони 16 минг эди, бугунги кунга келиб бу рақам 33 мингга чиқиб кетди. Кунлик ўсиш мингдан зиёд.\nБиньямин Нетаньяху бошчилигидаги ҳукумат фаолияти самарасиз, дея баҳоланмоқда.\n"Биринчи тўлқин даврида биз ўзимизнинг профессионаллигимизни кўрсата олмадик, аксинча, масъулиятсиз кишилар эканимиз аён бўлиб қолди. Коронавирус тарқалишига жавобан жуда суст ҳаракатландик, натижада бугунги кунга келиб барча натижалар ҳавога учди", — деб ёзди ижтимоий тармоқ орқали Исроил Соғлиқни сақлаш вазирлиги ҳузуридаги Жамоат саломатлигини асраш хизмати раҳбари Сигаль Садецки. Мулозим шу сўзларни айтгач, истеъфо берди.\nФаластинда ҳам COVID-19 билан боғлиқ вазият яхши, дея олмаймиз. Автономия Соғлиқни сақлаш вазирлиги маълумотига кўра, инфекция юқтиргани қайд этилганлар — 4 минг атрофида. Энг қизиғи, уларнинг ярмидан кўпи хасталикка май ойи охирларида, яъни қатъий чекловлар бекор қилингандан кейин дучор бўлди. Айни пайт шифохоналарда жой етмаяпти. Иккинчи тўлқин кўтарилишининг олдини олиш учун ҳукумат Иордан дарёсининг ғарбий қирғоғида жойлашган барча аҳоли турар жойларини ёпиб қўйди, транспорт ҳаракати тўхтатилди.\nЭронда беморларнинг умумий сони 300 мингга яқинлашган. Бу рақам ҳар куни тахминан 2,5 мингга ошяпти. Мамлакатда 12 минг фуқаро ушбу касаллик туфайли ҳаёт билан видолашди.\nТеҳрон май ойи ўрталарида мамлакатда иқтисодий вазият оғирлашгани сабабли карантин тартибини юмшатган эди. Ғарб, ҳатто пандемия даврида ҳам бекор қилмаган санкциялар шароитида одамларни узоқ вақт уйларига қамаб қўйишнинг иложи бўлмади. Ҳозир фуқаролардан талаб қилинаётган асосий нарса ҳимоя ниқобини тақиш ва оралиқ масофани сақлаш. Афсуски, бугунги кунда эронликларни нафақат коронавирус, балки тирикчилик ўтказиш учун қаерда ва нима иш қилиш ташвиши ҳам безовта қилмоқда.\nМинтақадаги Саудия Арабистони, Қатар, Миср ва Ироқ каби давлатлар ҳам қайтадан карантин чекловларига мурожаат қилишяпти. Ушбу мамлакатларда вазият яна ёмонлашгани боис, ғарб давлатлари элчихоналари ходимлари вақтинча ўз юртларига қайтиб кетишни маъқул кўришди. Улар қачон ва қандай қилиб яна ўз вазифаларини бажаришда даом этишади, буниси номаълум. Бу саволга ҳеч ким жавоб бера олмаяпти.


Назорат тадбирларида кўплаб қонунбузарликлар фош бўлмоқда | Pastdargom.uz\nНазорат тадбирларида кўплаб қонунбузарликлар фош бўлмоқда\nMon, 19/07/2021 - 11:04\nСамарқанд вилояти Пастдарғом туманида истеъмолчиларнинг электр энергиясидан қарздорлигини тугатиш, муддати ўтган қарзи бор юридик шахсларни тармоқдан ажратиш чоралари кўрилмоқда.\nАйни йўналишда ишлаб чиқилган манзилли дастурга асосан, туман электр таъминоти корхонаси масъул ходимлари иштирокида ишчи-гуруҳ тузилган бўлиб, улар томонидан жойларда режали назорат тадбирлари ўтказиб келинмоқда.\nБирламчи ҳисоб-китоблар “Болдир” маҳалласида жойлашган “Самандар Дилноз” оилавий корхонаси электр энергияси истеъмолидан 1 227 246 сўм муддати ўтган қарзи борлигини кўрсатди. Ажабланарли томони, жорий йилнинг 26 февраль санасида ўтказилган назорат тадбирида ҳам мазкур корхона электр энергияси истеъмоли учун тўловни ўз вақтида амалга оширмаганлиги сабабли тармоқдан ажратилган. Аммо маълум вақт ўтгач тадбиркор қарзини тўлиқ узмасдан туриб, ўзбошимчалик билан яна тармоққа уланиб олган.\nИшчи гуруҳ ушбу ҳолат бўйича далолатнома тузаётган вақтида тадбиркор қарзини бир неча кунда узишини, хатосини тушунганлигини айтди. Бироқ, бугунгача бўлган барча огоҳлантириш, олиб борилган тушунтириш ишларидан кейин ҳам электр тармоғига ноқонуний уланган “ишбилармон”га ишониб бўладими. Энди унинг қайта ҳисобланган қарзи 7 747 683 сўмни ташкил этади. Корхонанинг электр таъминоти қарз тўлиқ тўланиб, истеъмолчининг ҳисобида мусбат кўрсатгич бўлгандан кейингина тиклаб берилади.\n“Бўстон” маҳалласида жойлашган “Мамадолиев Бегзод Тохирович” хусусий корхонасида бўлганимизда истеъмолчи электр ҳисоблагичнинг алоқа модулини олиб қўйганлиги аниқланди. Бу ҳаракат билан у қарздорлигини яшириш ва онлайн тизим орқали электр тармоғидан автоматик ажратилишнинг олдини олмоқчи бўлган. Далолатномада ҳар икки ҳолат қайт этилиб, корхона биноси электрдан ажратилди.\nБир неча кун давомида ишчи-гуруҳ томонидан 20 дан ортиқ ташкилотлар фаолияти ўрганилиб, жами 545 млн 521 минг сўм қарздорлик бўйича далолатномалар тузилди. Хусусан, “Чимбой Сарчашмаси” ФХга 70 млн, “Аббос Мадина Сервис” МЧЖга 47 млн, “Голден Оил Бест” МЧЖга 28 млн, “Жамшид Бунёдкор” МЧЖга 32 млн, “Чандир Ёнғоқзор Узимзори” фермер хўжаликларига 157 млн сўмга яқин муддати ўтган қарз ҳисобланиб, тегишли чоралар кўрилди.\nАйтиш жоизки, айни кунда кўплаб истеъмолчилар электр тармоғига ноқонуний ёки электр ҳисоблагичсиз уланиб, тўловларни четлаб ўтишга уринмоқда. Ҳолбуки, улар қонун доирасида иш тутиб, электр энергияси истеъмоли учун ҳисоб-китобни ўз вақтида амалга оширганида бу каби катта қарздорлик сўммаси келиб чиқмаган, ташкилоти электрсиз қолмаган бўлар эди. Бошқа истеъмолчилар бундан тегишли хулоса чиқаришади, деган умиддамиз.\nНазорат тадбирлари давом этмоқда.\nПаст Дарғом тумани электр таъминоти корхонаси бошлиғи.


Тошкент шаҳридаги туманлардан бирида ҳоким алмашди - Халқ сўзи\n16:52 16 Август 2018 Жамият\nШуҳрат Санжарович Муҳамедханов Тошкент шаҳар Шайхонтоҳур тумани ҳокими вазифасини бажарувчи лавозимига тайинланди. Бу ҳақда пойтахт ҳокимлиги матбуот хизмати хабар берди.\nМуҳамедханов бу лавозимга Баҳодир Ғойибназаровнинг ўрнига тайинланган. Собиқ ҳокимнинг кейинги фаолияти ҳақида маълумот берилмаган.\nЯнги ҳоким бунга қадар у Ўзбекистон Давлат муассасалари ва жамоат хизмати ходимлари касаба уюшмаси Республика кенгаши раиси ўринбосари лавозимида ишлаб келган.\nШуҳрат Муҳамедханов 1958 йилда Тошкент шаҳрида туғилган бўлиб, 1980 йилда Тошкент қишлоқ хўжалиги институтини тамомлаган. Меҳнат фаолияти давомида 2015 йилда “Тошйўловчитрансхизмат” унитар корхонаси директори ўринбосари, 2016 йилда “Alliance Capital K/S” компанияси доимий муассасаси бошлиғи, 2018 йилда Ўзбекистон Давлат муассасалари ва жамоат хизмати ходимлари касаба уюшмаси Республика кенгаши раиси ўринбосари лавозимларида ишлаган.\nШуҳрат Муҳамедханов 2018 йил 15 августдан бошлаб Шайхонтоҳур тумани ҳокими вазифасини бажарувчи лавозимига тайинланди.


iPhone 13 чиқмай туриб, iPhone 14 туркумига оид маълумотлар пайдо бўлди: Мах модели 900 доллардан арзон! - Terabayt.Uz\nКуни кечагина iPhone 13 туркуми смартфонларининг тақдимот ва сотувга чиқиш кунлари маълум бўлган эди. ТF International’нинг таниқли таҳлилчиси Минг-Чи Куо эса 2022 йилда тақдим этиладиган iPhone линейкасига оид айрим қизиқарли прогнозларни эълон қилди, деб хабар беради Daryo нашри.\nМашҳур таҳлилчининг баёнотига кўра, 2022 йилда iPhone линейкаси iPhone 14, iPhone 14 Мах, iPhone 14 Prо ва iPhone 14 Pro Max номи остидаги тўртта моделдан таркиб топади. Олдинги линейкалардан ўрин олган мини-версия бошқа ишлаб чиқарилмайди.\nШунингдек, таъкидланишича, моделларнинг экранлари ўлчами фақат 6,1 дан 6,7 дюймгача бўлади. Бундан ташқари, iPhone 14 Мах модели 900 доллардан арзонроқ нархда сотувга чиқиши тўғрисида маълумотлар бор. Ушбу модели, тахминларга кўра, энг оммабоп iPhone’га айланиши керак.\n#Apple #Apple iPhone #Smartfon #смартфонлар #янги технологиялар # 5G смартфон #5G-смартфони #Apple iPhone 14 Pro #Apple iPhone 14 Max #Apple iPhone 14 Pro Max


Қирғизистонда ШҲТ саммити ўтказилиши барбод бўлиши мумкинлиги ҳақида гапира бошладилар - Фарғона.Ру ахборот агентлиги\n01:14 msk, 4 Июль 2020\nҚирғизистонда ШҲТ саммити ўтказилиши барбод бўлиши мумкинлиги ҳақида гапира бошладилар\n13.03.2007 08:24 msk\nҚирғизистон 2007 йилнинг ёзида Бишкекда ўтказилиши режалаштирилган Шанхай ҳамкорлик ташкилоти (ШҲТ) саммитига ҳозирлик кўраяпти. Мамлакат ташқи ишлар вазирлиги ҳамкорлар билан саммит ўтказишнинг аниқ санаси юзасидан келишишга улгурмасидан жамиятда унинг барбод бўлиши мумкинлиги ҳақида гапира бошладилар.\nБу ҳақда Қирғизистон расмийлари “мамлакатда Шанхай ҳамкорлик ташкилоти саммитининг барбод бўлишини оқлашга уринишлари мумкин”гини истисно қилмаган мухолифатчи депутат Темир Сариев биринчилардан бўлиб билдирди. 24.kg ахборот агентлигининг хабар қилишича, депутатга кўра, Бишкекдаги саммитнинг кўчирилиши икки сабабга – хавфсизлик нуқтаи назаридан ва сиёсий сабабларга кўра амалга оширилиши мумкин. Сиёсатчи террорчилик ҳуружлари кўпроқ тоталитар режимга эга бўлган мамлакатлар ёки ҳокимият жуда кучсиз бўлган давлатларда содир бўлади, дея қайд этди. “Ҳатто республика фуқаролари ҳам бу ҳокимиятга ишонмайдиган” Қирғизистонда иккинчи жиҳат мавжуд, дейди ишонч билан Т. Сариев.\n“Шунинг учун ҳам, агар махсус хизматларимиз кўрсатмага мувофиқ мамлакатда террорчилик унсурлари фаоллашгани ҳақидаги сўзларни тасдиқлай бошласалар, бунга ҳайрон бўлмайман. Улар экстремистлар томонидан республикада ўз тадбирларини амалга ошириш учун замин ва база борлигини биладилар. Бу хавфсизлик масаласига тегишли”, - дея таъкидлайди депутат. Сиёсий жабҳада эса, деб ҳисоблайди у, “ШҲТ саммитига тайёргарлик кўра олмасликдан чўчиган расмийлар террорчилик хавфидан унинг барбод бўлишига баҳона ўлароқ фойланишлари мумкин”.\nҚирғизистон оммавий ахборот воситалари ҳуқуқ-тартибот идораларидаги манбаларга таянган ҳолда мамлакатда террорчилик ҳуружлари бўлиши мумкинлигини аввал хабар қилиб бўлгандилар.\nМамлакат расмийлари бу хабарни ҳали тасдиқламадилар, аммо ҳали инкор ҳам этмадилар.\nАввалроқ мамлакат президенти Қурманбек Бакиев ШҲТ мажлисининг Қирғизистон пойтахтида ўтказилишини “масъулиятли ва фахрли вазифа” деб атаганди. Давлат раҳбари Марказий Осиё мамлакатлари раҳбарлари Россия билан биргаликда “минтақада яратувчанликка йўғрилган ҳамкорликни йўлга қўйиш” йўлидан бораётганларини қайд этароқ, саммит бу ташкилотга аъзо давлатлар билан янада тиғизроқ алоқа боғлашда муҳим босқич бўлажагига ишонч билдирганди.\nБироқ мухолифатнинг айрим раҳбарлари саммит ўтказиш халққа оғир юк бўлиб тушади ва бу тадбирни аввалги ҳокимият пайтидагидек катта дабдаба билан ўтказишнинг ҳожати йўқ, деб ҳисоблайдилар. “Ислоҳотлар учун!” ҳаракати штабининг мувофиқлаштирувчиси Ўмурбек Абдрахманов қирғиз тилида чиқадиган “Ағим” газетасига берган интервьюсида ШҲТ саммитини Бишкекда ўтказилиши ҳақидаги қарор “давлатимизнинг қудрати ёки президентнинг мислсиз донолиги натижаси эмас, балки бу ташкилот аъзолари учун одатдаги тадбир” эканини билдирган.\nЎ. Абдрахманов саммитга тайёргарлик учун ажратилган маблағларни амалдорлар аллақачон суиистеъмол қила бошлаганларини таъкидлайди. “Ҳозирнинг ўзидаёқ 600 миллион сўм [тақрибан 16 миллион АҚШ доллари] ажратилганини ҳақида маълум. Аммо бу “музтоғ”нинг учи, холос, - деб ҳисоблайди мухолифатчи. – Агар керак бўлса, бунга миллиардлаган сўм сарфланади, зеро ҳозирда мамлакат бюжетини ҳеч ким назорат қилаётгани йўқ”.\nСаммитни уюштириш қирғизистонлик солиқ тўловчиларга аслида неча пулга тушиши ҳақида ҳозирча расмий маълумотлар йўқ. Ҳозирча фақат Қирғизистон пойтахти эҳтиёжлари учунгина 250 миллион сўм зарурлиги маълум, холос. Мазкур тадбирни ўтказиш бўйича ташкилий қўмитага раҳбарлик қилаётган Қирғизистон президенти маъмуриятининг раҳбари Миқтибек Абдилдаевга кўра, ажратилган пулларни расмийлар беш юз ўринли мажлислар зали ва бир неча меҳмонхоналар қуришга йўналтирмоқчилар. Учоқларни қабул қилиш учун терминални реконструкция қилиш ва жиҳозлаш, ўттиз километрлик Бишкек-“Манас” аэропорти йўлини тартибга келтириш, Миллий филармония биносини таъмирлаш, саммитда аккредитацияланган журналистлар учун матбуот маркази ташкил қилиш ва ҳаказоларни амалга ошириш керак бўлади.\nБундан ташқари, ҳукумат делегациялари таркибида Қирғизистон пойтахтига келадиган санъат ва маданият арбоблари ҳамда чет эл жамоаларининг чиқиши ва яшаши Қирғизистон хазинасига йигирма миллион сўмга тушади. Бу ҳақда 24.kg агентлигига мамлакат маданият ва ахборот вазирининг ўринбосари Тамара Ўбўзова маълум қилган.\nСаммитнинг барбод бўлиш эҳтимоли ҳақидаги саволга жавоб бераётиб, Ўмурбек Абдрахманов “расмийлар ўзлари буни мухолифатнинг бирлашган фронти ва “Ислоҳотлар учун!” ҳаракати фаолияти билан боғлашни истаяптилар”, деди. “ШҲТ саммитига бизнинг ҳеч қанақа алоқамиз йўқ. Бу ҳаракатлар ўз фаолиятларини давом эттираверадилар. “Саккизлик” саммити чоғида ҳам аксилглобалчилар норозилик билдиргандилар ва ҳеч ким уларга буни маън қилгани йўқ”, - дея билдирди мухолифатчи.\nБу орада, ҳукуматпараст ОАВ ШҲТга аъзо давлатлар раҳбарларининг бўлажак учрашувига тайёргарликнинг бориши ҳақида хабар қилишда давом этаяптилар. Қирғизистон давлат телевидениеси биринчи каналининг хабар қилишича, бугунги кунда давлат “Алаарча” қароргоҳи ҳудудида олий меҳмонлар учун коттежлар қуриш иши жадал суръатлар билан кетмоқда. Қурилишда юз элликка яқин хитойлик қурувчилар ишлаяптилар, бу ҳам яхши буюртмаларга умидвор бўлган қирғизистонлик қурувчиларни анча довдиратди. Аммо, лойиҳани амалга ошираётган қурувчилардан бирига кўра, “хитойликлар тезроқ ва сифатлироқ қурадилар”.\nУмуман олганда, хитойликлар фақат мутахассис етказиб бериш билангина чекланаётганлари йўқ. Қирғизистон ТИВ матбуот хизматининг маълум қилишича, Хитой Шанхай Ҳамкорлик ташкилоти саммитига тайёргарлик доирасида мамлакатга қурилиш материаллари ва мажлислар зали учун жиҳозлар етказиб беради. Улар Хитой ҳукумати томонидан аввал ажратилган эллик миллион юань миқдоридаги грант ҳисобидан етказиб берилади.\nТашқаридан қараганда, саммит арафасида мамлакатдаги ижтимоий-сиёсий вазият расмийларни унча қаттиқ хавотирга солмаётган кўринади. Яқинда бўлиб ўтган матбуот анжуманида журналистларнинг ана шу юзасидан берган саволларига жавоб бера туриб, ташкилий комитетнинг раис ўринбосари, ташқи ишлар вазири Эднан Қарабаев хавотирланиш учун жиддий асос кўрмаётганини айтганди. Вазир саммитнинг тинч ўтишидан мухолифат ҳам, унга кирадиган барча партиялар ҳам манфаатдор, деб ҳисоблайди. Шунга қарамай, Э. Қарабаевнинг билдиришича, “кутилмаган нохушликлар юзага келиб қолган тақдирда хавфсизликни таъминлаш учун қўшимча чора-тадбирлар кўрилади”.\nШҲТнинг навбатдаги VII саммитини Бишкекда ўтказиш ҳақидаги қарор Шанхай ҳамкорлик ташкилотига аъзо давлат раҳбарларининг аввалги учрашувида қабул қилинганди. Саммитга тайёргарлик доирасида бу ташкилотга кирувчи мамлакатлар Хавфсизлик кенгаши котиблари, ташқи ишлар вазирлари ва мудофаа вазирларининг учрашувлари бўлиб ўтиши кутилмоқда. Шунингдек, саммит доирасида катта иқтисодий форум ва қатор бошқа тадбирлар ўтказиш режаланган. Турли маълумотларга кўра, Бишкекка мингтадан олти мингтагача расмий ва норасмий меҳмонлар келишлари мумкин.\nҚирғизистон расмийлари саммит мамлакатга уни ўтказиш билан боғлиқ ташвишларнигина келтириб қолмайди, деб ҳисоблайдилар. Унда умумий сиёсий вазифалардан ташқари иқтисодий ва маданий ҳамкорлик масалалари, қўшма лойиҳалар ва улар инвестицияси имкониятлари муҳокама этилади.


6 сенятбрга қадар ўйнамаймизми? / CHAMPIONAT.asia\n6 сенятбрга қадар ўйнамаймизми?\n07 авг 05:00\n14 август куни бўлиб ўтиши лозим бўлган Ўзбекистон - Туркия учрашуви номаълум сабабларга кўра қолдирилди.\nБу ўйин Иорданияга қарши кечадиган плей-офф учрашувидан аввал Миржалол Қосимов учун муҳим аҳамият касб этиши керак эди. Айнан шу баҳс орқали терма жамоага чақирилган янги ёш футболчиларни синаб олиб имконияти мавжуд эди. Иордания бугун Фаластинга қарши баҳс олиб боради, 9 август куни Ливияга қарши майдонга чиқади. Шунингдек, Сурия терма жамоасига қарши 15 август куни Осиё Кубоги саралаш учрашуви доирасидан ўрин олган учрашув бор. Гувоҳи бўлганингиздек, биздан фарқли равишда рақибимиз 6 сентябрь куни бўлиб ўтадиган ўйинга жиддий тайёргарлик кўради.\nБалки, 14 август куни маҳаллий футболчилар билан йиғин ўтказилар, аммо легионерларнинг келмаслиги маълум бўлиб улгурди. ФИФА тақвимига назар ташласак, 14 август куни қуйидаги терма жамоалар шу куни бўш эканлар. Булар - Австралия, Қувайт, Баҳрайн, Саудия Арабистони ва Таиланд. Австралия терма жамоаси аъзолари Европада янги мавсумга ҳозирлик кўришяпти. Араб мамлакатларида ҳам футболчилар ўз клублари билан хориж йиғинини ташкил этишган. Биргина Таиланд вариантини кўришимиз мумкин. Аммо улар ҳам қисқа фурсатда Тошкентда ўйин ўтказишга рози бўлмайдилар.\nАфсуски, Иордания билан ўйинга қадар ФИФАнинг бошқа расмий куни мавжуд эмас.


ПРЕЗИДЕНТ ДАВЛАТ ХАВФСИЗЛИК ХИЗМАТИНИНГ ҲАРБИЙ ТАЪЛИМ МУАССАСАЛАРИ МАЖМУАСИНИ БОРИБ КЎРДИ - AUZ.UZ\nЎзбекистон Республикаси Президенти, Қуролли Кучлар Олий Бош Қўмондони Шавкат Мирзиёев 7 январь куни Давлат хавфсизлик хизматининг ҳарбий таълим муассасалари фаолияти билан танишди.\nДавлатимиз раҳбарининг 2019 йил 28 июндаги қарорида ўсмирларни ҳарбий-ватанпарварлик руҳида тарбиялаш, мамлакатимиз Қуролли Кучлари ва давлат хизмати учун кадрлар тайёрлаш бўйича янги тизим белгиланган эди. Унга мувофиқ, Ўзбекистон Республикаси Мудофаа вазирлиги, Ички ишлар вазирлиги, Фавқулодда вазиятлар вазирлиги, Давлат хавфсизлик хизмати ва Миллий гвардия таркибида “Темурбеклар мактаби” ҳарбий-академик лицейлари ташкил этилди.\nХусусан, Давлат хавфсизлик хизматининг Темурбеклар мактаби учун пойтахтимизнинг Юнусобод туманида янги бино қурилди.\nТашриф чоғида Президентимизга ҳарбий-академик лицейдаги ўқитиш тизими ҳақида маълумот берилди.\nДавлатимиз раҳбари 2020 йил октябрда бу ерга келганида ҳамда Хавфсизлик кенгашининг ўтган йилги йиғилишида ҳарбий таълимни такомиллаштириш, ёшларни юртимиз тарихи ва боболаримиз жасорати асосида ватанпарвар этиб тарбиялаш бўйича кўрсатмалар берган эди.\nТемурбеклар мактабида ўқиш шундай ташкил этилган. Бунинг учун бешта кафедра: аниқ фанлар, ижтимоий-гуманитар фанлар, хорижий тиллар, психология ва тарбия фанлари ҳамда касбий-амалий фанлар кафедралари очилган. Уларга юқори малакали педагоглар очиқ танлов асосида қабул қилинган.\nЛицей тарих фани ва хорижий тилларга ихтисослашган. Ёшлар орасида бу ерда ўқишга интилиш жуда кучли. Жорий ўқув йилида 5 минг 600 нафар талабгордан энг билимли 100 нафари саралаб олинган. Бугунги кунда 220 нафар ўқувчи сабоқ олмоқда.\nПрезидент лингафон, психодиагностика ва маънавият хоналарини кириб кўрди. Амир Темур меросини ўрганиш марказида ёшлар билан суҳбатлашди.\n- Мана шундай илғор мактабда ўқиётганингиз билан сизларни, ота-оналарингизни табриклайман. Сизлар янги Ўзбекистоннинг қанотисизлар. Бу қанотлар нима билан кучли бўлади? Билим билан! Камида икки-учта тилни, аниқ фанларни ва тарихимизни мукаммал билишингиз керак. Мана, бу мактабда психология фанини ҳам киритдик, униям яхши ўрганинг. Сизларда ҳамма имконият бор, - деди Шавкат Мирзиёев.\nШу ерда видеоконференция орқали Тошкент, Нукус, Фарғона ва Шаҳрисабз шаҳарларидаги Темурбеклар мактаби ўқувчилари билан ҳам мулоқот бўлди.\nУшбу мактаблар ўқувчилари ўртасида маънавият бўйича танлов ўтказиш, Темур тузукларининг ҳар бир тузуги бўйича илмий шарҳлар ёзиш муҳимлиги таъкидланди.\nДавлатимиз раҳбари лицей кутубхонасида ҳам бўлди. У ерда китоб ўқиб ўтирган йигитлар таълим масканида яратилган шароитлар, ўқувчилар ўртасидаги дўстона муҳит ҳақида сўзлаб берди. Улар орасида Меҳрибонлик уйлари тарбияланувчилари ҳам бор.\n- Мамлакатимизда ҳеч бир бола эътибордан четда қолмайди, ҳаммасининг ривожланиши учун шароит яратаяпмиз. Фақат қайси ёш ўзини қийнаб, вақтини бекор ўтказмай, кўпроқ билим олса, келажакда муваффақиятга эришади. Ҳамма буюклик ниятдан келади, меҳнатдан келади, - деди Президент.\nЛицейнинг ўқув биноси, спорт зали, ётоқхона, ошхона, тиббий хизмат марказида энг замонавий шароитлар яратилган. Шунингдек, мажмуа ҳарбий машғулотлар майдони, стадион, сув ҳавзаси, автодром ва плацни ўз ичига олган.\nТемурбеклар мактабининг Амир Темур номидаги Давлат хавфсизлик хизмати академияси билан ёнма-ён барпо этилгани ҳам аҳамиятли. Бу ерда талабалар ва ўқувчилар ҳамоҳанг муҳитда, устоз-шогирд, ака-ука бўлиб камолга етади.\nПрезидент ушбу академиядаги шароитларни ҳам кўздан кечирди.


14 Октябрь 19:20\nNUR-SULTAN. Kazinform- Жиноят ишини кўриб чиқиш ва тергов қилишда тергов мутахассисининг ўрни катта. Бугунги кунда Нур-Султанда 350 дан ортиқ терговчилар бор. Бу борада мамлакатда терговчиларга қандай шароитлар яратилган ва уларнинг маоши қанча? Бу саволга Нур-Султан ПД Тергов бошқармаси бошлиғи Ғумар Шинибеков жавоб берди, деб хабар беради Kazinform мухбири.\nНур-Султанда «Давлат хизмати ривожланиши ва ҳамкорлик» мавзусидаги анжуман бўлиб ўтмоқда Нур-Султанда Digital Bridge халқаро технология форуми бўлиб ўтади Россия санъаткорлари театр ҳафталиги учун Нур-Султанга учта спектакл олиб келишади\n«Бугунги кунда терговчилар ўртача 200-250 минг тенге маош олади. Таъкидлаш жоизки, иш ҳақи миқдори терговчининг иш стажи ва унвонига ҳам боғлиқ. Бундан ташқари, бизнинг мутахассисларимиз уй -жой билан таъминланади. Хабарингиз бор, пойтахтга вилоятлардан ташриф буюрувчилар кўп, уларнинг ҳаммасида ҳам бир хил уй -жой йўқ. Шу муносабат билан биз уларни расмий уй -жой билан таъминлаймиз. Бугун пойтахтда 358 терговчи бор «, - деди Ғумар Шинибеков матбуот анжуманида.\nПолиция департаменти вакили ҳам бу соҳада ходимлар етишмаслигини айтди.\n«Ҳозирги вақтда Нур-Султан тергов хизматида 13 та бўш иш ўринлари мавжуд. Мутахассислар етишмаслигини бартараф этиш мақсадида биз шаҳардаги бир қанча олий ўқув юртлари билан юридик мутахассислар тайёрлайдиган меморандумлар туздик. Шу асосда бизга керак бўлган мутахассислар тайёрланмоқда «, - деди у.\nAввалроқ, пойтахт Тергов бошқармаси бошлиғи ушбу соҳа мутахассисларининг малакасини ошириш масаласига тўхталганди.\n«Терговчиларнинг касбий маҳоратини ошириш мақсадида қонун ҳужжатларига киритилган ўзгартиришларни янада ўрганиш ва муҳокама қилиш учун мунтазам равишда машғулотлар, курслар ва семинарлар ўтказилади. Шунингдек, идоравий олий ўқув юртларида малака ошириш курслари мавжуд. Бундан ташқари, тергов бўлинмасида ишлашни хоҳловчилар Қарағанди академияси базасида 6 ойлик бошланғич малака ошириш курсидан ўтиш имкониятига эга. Бизнинг мақсадимиз - жиноят процесси иштирокчиларининг ҳуқуқ ва эркинликларини ҳимоя қилиш ва аҳолининг ҳуқуқни муҳофаза қилиш органларига ишончи даражасини ошириш «, - деди Ғ. Шинибеков.


Самарқанд шаҳрида қанча аҳоли марказлашган канализация хизмати билан таъминланади? - zarnews.uz\nСамарқанд шаҳрида қанча аҳоли марказлашган канализация хизмати билан таъминланади?\nСамарқанд шаҳрида оқава тизимини реконструкция қилиш бўйича 24,9 миллион АҚШ долларига шартномалар имзоланган. Бугунги кунда 1 та оқава сув тозалаш иншооти ва 58,4 километр оқава суви тармоқлари қурилиши ишлари бажарилган. Бу ҳақида бугун вилоят Матбуот уйида ўтказилган анжуманда вилоят “Сувоқава” ДУК мутасаддилари томонидан айтиб ўтилди.\nШунингдек, 1 та оқава сувини тозалаш иншооти ва 3 та оқава суви насос станцияларини қуриш ва реконструкция қилиш ишлари 2020 йилнинг июнь ойига қадар тугатилади.\nМазкур лойиҳа бўйича иқтисод қилинган маблағлар ҳисобидан Самарқанд шаҳрида қўшимча равишда 3 та оқава сувнинг иккиламчи кўтариб бериш насос станцияси, 45 километр канализация тармоқларини қуриш ва реконструкция қилиш ишлари режалаштирилган.\nУшбу ишлар натижасида Самарқанд шаҳрида 80 минг нафардан ортиқ аҳоли марказлашган канализация хизматлари билан таъминланади.\nСамарқанд вилоятида сув иншоотларининг 46 фоизи таъмирталаб аҳволда\nАвария бартараф этилди, таҳририятга янги сув тармоғи тортилди\nкоронавирус COVID-19 АҚШ ҳарбий хизмат Жомбой тумани ЖССТ СамДУ абитуриент Қозоғистон транспорт ҳаракати Ургут тумани Норозилик намойишлари


23 апрел 2021, Тошкент вақти: 11:08\nНаҳотки шундай улуғ ва яхши касб шунчалик хор бўлди? Наҳотки Врач ўз касбидан уяладиган даражага етиб келдик? Ҳурматли Соғлиқни сақлаш вазири Алишер Шодмонов! Сизга кўп мурожаатлар қилдик, танқиду таклифлар бердик. Аммо Сиздан бирор мартта сас садо чиқмади.\nБу гапларни Озодликка Абдулазизхон Акрамов деган имзо чекилган мактубдан олдик. Хатда гап тиббиёт ходимларига нисбатан ҳурматсизлик устида борадики, у кейинги ойларда Озодлик эълон қилган бир неча хабарни ёдга солди ва мактубни эълон қилишга қарор қилдик. (Врачлар калтакланганига оид хабарларни шу саҳифанинг ўнг томонида "Алоқадор" рукни остида ўқишингиз мумкин)\nХатни таҳрирсиз, муаллифнинг имло ва стилистикасини сақлаган ҳолда бераяпмиз.\nКуни кеча бир район тиббий шошилинч қабулхонасида бир воқеага гувох бўлдим. Бир зўравон эркак хотинини урибди экан қовоғи ёрилибди. Қабулхонага кира солиб ўтирган врачга қараб: -Тур ўрнингдан! Қара Наххуй манувга! деди. Врач бирдан ранг қути ўчиб ёрдам бериш учун ўтиб кетаётганди елкасига мушт билан туртди ва жеркиди\n-Харомилар давлатти пулини еб ётибсан хамманг!\nОрага чидолмай қўшилиб анча гаплар гапириб ташладим. Ташқарида милиция турган экан чақирдим. Зўравон эркак кетгач бояги врач мени олдимга келиб йиғламоқдан бери бўлиб секин шивирлади:\n-Ака врачман, лекин бундан уяламан. Хар куни афсусланаман бу касбни танлаганимга деди.\nНахотки шундай улуғ ва яхши касб шунчалик хор бўлди? Нахотки Врач ўз касбидан уяладиган даражага етиб келдик?\nХурматли Соғлиқни сақлаш вазири Алишер Шодмонов!\nСизга кўп мурожаатлар қилдик, танқиду таклифлар бердик. Аммо бирор мартта сас садо чиқмади.\nВрачларга яқинда имтиёзли автокредитлар, бошқа турдаги ёрдамларни яқинда жорий қиляпмиз деб чиқиш қилганингизга хам бир йил бўлади яқинда. Нега Элита хисобланган Врачлар Шундай хор бўлиб яшаши, ишлаши керак?\nЯна Шундай кам ойликка ишлаётганингизни ўзи ватанпарварлик! деб ССВ чиқиш қилишларингиз бориб турган масхарабозлик.\nҚулоғигача қарзга ботган, битта ойликни биринчисидан иккинчисига зўрға ётказаётган, истаган ташкилот хохлаганча хохлаган вақтда текшириб ноғорасига ўйнатадиган касб бўлиб қолдими Шифокорлик?\nТор фикрдир аммо бу жараёнда сизнинг айбингиз жуда катта деб хисоблайман! Хўп ойликни кўтара олмасангиз хеч бўлмаса Врач қадр қимматини оширинг, хар хил юкламалардан озод қилинг. Ўтирган хонасини яхшилаб беринг. Нимадир қилинг!\nАммо сиз қилмайсиз. Нимадир янгилик, бирор ўзгариш қилганингизда шу пайтгача қилардингиз. Чунки жуда эхтиёткорсиз, амалингизни, курсингизни жуда яхши кўрасиз. Янгилик дегани бу бюджет пул сўраш дегани, пул сўраш бу конфликт дегани, конфликт эса курсига катта хавф дегани деб ўйласангиз керак менимча.\nХозирги кунга келиб Шифокорлар умуман тиббиёт ахли учун қила оладиган яхшилигингиз битта! У хам бўлса Ўрнингизни креатив фикрлайдиган, шифокорлар қадр қимматини ўйлайдиган, умуман нимадир янгилик қила оладиган бошқа одамга Бўшатишдир.\nССВдан бошқа хамма вазирлик нимадир қиляпти, ўзгаряпти, ривожланяпти.\nШифокорини хўрлаб қўйган давлат, вазирлик ундан виждонан ишлашни талаб қилишга хаққи йўқ. Миллат соғлиғини асраётган шифокорлар учун Яхшилик қилинг. Ўрнингизни бўшатинг!\nАсакада тез тиббий ёрдамга келтирилган бемор яқинлари фельдшерни калтаклади\nФарзанди касалхонада ўлган ота шифокорларни пичоқлади